3. การประกอบธุรกิจของแต่ละสายผลิตภัณฑ์

1. ธุรกิจศูนย์การค้า

1) ศูนย์การค้า MBK Center

ศูนย์การค้า MBK Center ดำเนินธุรกิจ โดย บริษัท เอ็ม บี เค จำกัด (มหาชน) (“MBK”)

(1) ลักษณะผลิตภัณฑ์หรือบริการ

ธุรกิจศูนย์การค้าดำเนินธุรกิจโดย MBK ด้วยการให้เช่าพื้นที่ภายในอาคารเอ็ม บี เค เซ็นเตอร์
ภายใต้ชื่อ “ศูนย์การค้า เอ็ม บี เค เซ็นเตอร์” (“MBK Center”) แล้ว MBK
ยังได้ลงทุนในหุ้นของ บริษัท สยามพิวรรธน์ จำกัด (“SPW”) จำนวน 30.72 %
ของทุนเรียกชำระแล้ว ซึ่งดำเนินธุรกิจศูนย์การค้าภายใต้ชื่อ ศูนย์การค้า สยามเซ็นเตอร์
และศูนย์การค้าสยามดิสคัฟเวอรี่เซ็นเตอร์ ธุรกิจให้เช่าอาคารสำนักงานชื่อ สยามทาวเวอร์
นอกจากนั้น SPW ยังได้ร่วมทุนกับกลุ่มเดอะมอลล์ ดำเนินธุรกิจศูนย์การค้าสยามพารากอน
และเมื่อเดือนกันยายน 2551 MBK ได้เข้าร่วมลงทุนกับบริษัท สยามพิวรรธน์ จำกัด
ในการซื้อหุ้นสามัญบริษัท เสรีเซ็นเตอร์ แมเนจเมนท์ จำกัด[1]
เพื่อขยายการดำเนินธุรกิจไปยังศูนย์การค้า “Paradise Park”[2] ซึ่งตั้งอยู่บนถนนศรีนครินทร์

ณ วันที่ 30 มิถุนายน 2553

อาคาร MBK Center มีพื้นที่ทั้งหมด 270,802.75 ตารางเมตร แบ่งเป็น

- พื้นที่ส่วนศูนย์การค้า 142,358.31 ตารางเมตร

- พื้นที่ส่วนสำนักงาน 23,330.07 ตารางเมตร

- พื้นที่ส่วนโรงแรม 47,840.71 ตารางเมตร

- พื้นที่จอดรถ 57,273.66 ตารางเมตร

รายละเอียดการใช้ประโยชน์ในพื้นที่แต่ละส่วนของอาคาร MBK Center มีดังนี้

1. ส่วนที่เป็นพื้นที่ให้เช่า แบ่งเป็น

1.1 พื้นที่ศูนย์การค้า (ศูนย์การค้า MBK Center)

มีพื้นที่รวม 142,358.31 ตารางเมตร

แบ่งออกเป็น

- พื้นที่ให้เช่าสำหรับร้านค้าทั่วไป 92,510.73[3] ตารางเมตร

- พื้นที่ส่วนกลาง 49,847.58 ตารางเมตร

1.2 พื้นที่อาคารสำนักงาน (อาคารเอ็ม บี เค ทาวเวอร์) ชั้นที่ 9-20

มีพื้นที่รวม 23,330.07[4] ตารางเมตรแบ่งออกเป็น

- พื้นที่สำนักงานให้เช่า 17,760.78 ตารางเมตร

- พื้นที่ส่วนกลาง 5,569.29 ตารางเมตร

2. ส่วนที่ไม่เป็นพื้นที่ให้เช่า แบ่งเป็น

2.1 พื้นที่โรงแรมปทุมวัน ปริ๊นเซส มีพื้นที่รวม 47,840.71 ตารางเมตร แบ่งออกเป็น

- ห้องพัก จำนวน 29 ชั้น 26,127.61 ตารางเมตร

- พื้นที่ส่วนกลาง 21,713.10 ตารางเมตร

2.2 พื้นที่ลานจอดรถ 57,273.66 ตารางเมตร

MBK แบ่งลักษณะของการให้เช่าพื้นที่ภายในศูนย์การค้า MBK Center ออกเป็น 2 ประเภท คือ

  1. การให้เช่าพื้นที่ระยะยาว มีกำหนดระยะเวลาเช่ามากกว่า 3 ปี
  พร้อมเก็บค่าเช่าล่วงหน้าตลอดอายุสัญญาเช่า คิดเป็นสัดส่วน 18.70% ของพื้นที่ให้เช่าทั้งหมด

  2. การให้เช่าพื้นที่ระยะสั้น มีกำหนดระยะเวลาเช่า 1 ปี ถึง 3 ปี
  เรียกเก็บค่าเช่าเป็นรายเดือน คิดเป็นสัดส่วน 81.30% ของพื้นที่ให้เช่าทั้งหมด

MBK ได้ทำการต่อสัญญาเช่าระยะยาวให้กับผู้เช่าของศูนย์การค้า MBK Center
ล่วงหน้าเป็นระยะเวลา 10 ปี สำหรับผู้เช่าที่ครบกำหนดการเช่าในปี พ.ศ. 2553 ถึง พ.ศ.
2556 โดยมีระยะเวลาการเช่าต่อเนื่องจากสัญญาเช่าฉบับเดิม
เพื่อเป็นการเพิ่มความมั่นใจให้กับผู้เช่าในการประกอบธุรกิจการค้าของผู้เช่า

  ปี 2552 ถึงเดือนมิถุนายน 2553 มีการปรับเปลี่ยนภายในศูนย์การค้า MBK Center ดังนี้

-   เปลี่ยนฟิล์มกรองแสงหลังคากระจก Skylight เหนือ Open Well

-   ตกแต่งผนังกันตกรอบ Open well ชั้น 2 – ชั้น 6

-   ป้ายบอกทางภายในศูนย์ฯ ชั้น G – ชั้น 7

-   ปรับปรุงห้องน้ำลานจอดรถ บริเวณชั้น 5C, 5A, 4C, 4A, 2C, 2A

-   ปรับปรุงผนังหลังโตคิว ชั้น 2-6 ด้านสนามกีฬา

-   เปลี่ยนผนังวีว่าบอร์ดบริเวณผนัง ชั้น 6-8 เป็นแผ่นอลูมิเนียม ด้านสนามกีฬา
    และด้านถนนพระราม 1

  กลุ่มลูกค้าของธุรกิจศูนย์การค้า

  1. ผู้เช่าเพื่อประกอบธุรกิจภายในศูนย์การค้า

  - ผู้เช่าหลัก (Anchor Tenant) ได้แก่ ดีพาร์ทเมนท์สโตร์ โรงภาพยนตร์ โบว์ลิ่ง
  คาราโอเกะ ศูนย์รวมโทรศัพท์มือถือและอุปกรณ์ ศูนย์เฟอร์นิเจอร์ ศูนย์รวมอาหารนานาชาติ
  ศูนย์รวมธนาคาร เป็นต้น โดย MBK มีการคัดเลือกผู้เช่าที่มีความเหมาะสมตรงกับกลุ่มเป้าหมาย
  รวมทั้งมีฐานะการเงินที่มั่นคง

  - ผู้เช่ารายย่อย ได้แก่ ร้านค้าปลีก (Retail Shop) ที่จำหน่ายสินค้าทั่วไป โดย MBK
  มีการคัดเลือกร้านค้าปลีกที่มีสินค้า และบริการที่มีความหลากหลายและมีคุณภาพ

  2. ผู้ใช้บริการ และซื้อสินค้าภายในศูนย์การค้า ได้แก่ ได้แก่
  บุคคลที่เข้าไปใช้บริการภายในศูนย์การค้า ซึ่งครอบคลุมไปถึงบุคคลหลายกลุ่ม เช่น นักเรียน
  นักศึกษา คนวัยทำงาน และนักท่องเที่ยวชาวต่างชาติ

(2) การตลาดและภาวะการแข่งขัน

1 ช่องทางการจำหน่ายของธุรกิจศูนย์การค้า

การขายพื้นที่เช่าภายในศูนย์การค้า MBK Center ใช้วิธีการขายตรง
โดยเสนอขายพื้นที่ให้กับกลุ่มผู้เช่าเป้าหมายที่เป็น
ร้านค้าที่สามารถดึงดูดผู้ใช้บริการให้เข้ามาใช้บริการในศูนย์
และเสริมภาพลักษณ์กับศูนย์การค้าได้มากขึ้น

ทั้งนี้ในช่วง 3 ปีที่ผ่านมาทางศูนย์การค้า MBK ไม่มีผู้เช่ารายใด ที่ทำให้ MBK
ได้รับรายได้มากกว่าร้อยละ 30 ของรายได้รวม

2 สภาพการแข่งขันของธุรกิจศูนย์การค้า

จากผลการสำรวจพบว่า อัตราการเช่าพื้นที่ค้าปลีกของศูนย์การค้าในกรุงเทพฯในปี 2552
มีอัตราลดลงเมื่อเทียบกับปีที่ผ่านมา ในขณะที่พื้นที่ให้เช่าทั้งหมดมีอัตราการเติบโตที่สูงขึ้นเล็กน้อย
ทำให้พื้นที่ว่างโดยรวมในตลาดโดยรวมมีจำนวนเพิ่มขึ้น
ด้วยเหตุนี้ผู้ประกอบการศูนย์การค้าใดที่ไม่มีผู้เข้าใช้บริการ
หรือมีไม่มากพอจึงจำเป็นต้องปรับลดอัตราค่าเช่าพื้นที่ลง เพื่อรักษาผู้เช่าไว้ นอกจากนี้
ปัญหาภาวะของเศรษฐกิจโลกและปัญหาความไม่แน่นอนทางการเมืองภายในประเทศ
ก็ส่งผลต่อธุรกิจการท่องเที่ยว ไม่รวมถึงผู้บริโภคในประเทศที่มีความระมัดระวังในการใช้จ่ายสูง
การแข่งขันเพื่อดึงดูดผู้ใช้บริการจึงสูงขึ้นอย่างหลีกเลี่ยงไม่ได้
โดยเฉพาะในด้านการส่งเสริมการขายทั้งในรูปแบบกิจกรรมที่ต้องเพิ่มความถี่และความน่าสนใจของงานตลอดเวลา
อย่างไรก็ตาม ศูนย์การค้า MBK Center
ยังสามารถรักษาและเพิ่มจำนวนผู้ใช้บริการทั้งชาวไทยและชาวต่างชาติได้อย่างต่อเนื่อง
ทำให้ในระยะเวลา 3 ปีที่ผ่านมา ศูนย์การค้า MBK ยังคงมีอัตราการเช่าพื้นที่เฉลี่ยอยู่ในอัตรา
98-99.5% ของจำนวนพื้นที่ให้เช่าทั้งหมด

3 แนวโน้มภาวะอุตสาหกรรมและสภาพการแข่งขันในอนาคตของธุรกิจศูนย์การค้า

การแข่งขันในส่วนอสังหาริมทรัพย์เพื่อการค้าปลีกในอนาคต จะมีการแข่งขันกันรุนแรงขึ้นเป็นลำดับ
เพราะผู้ประกอบการรายใหญ่มีการขยายสาขา เพื่อให้ครอบคลุมลูกค้ามากยิ่งขึ้น
ตลอดจนมีนักลงทุนใหม่ๆ หลายรายที่มีการลงทุนสร้างศูนย์การค้าในรูปแบบ Neighborhood Mall
ตามแหล่งต่างๆ อย่างต่อเนื่อง ดังนั้น เพื่อให้สามารถแข่งขันได้
ผู้ประกอบการแต่ละรายมีความจำเป็นจะต้องสร้างกลุ่มลูกค้าของตนเองโดยการผ่านกิจกรรมการบริการความสัมพันธ์ทั้งลูกค้าที่เป็นผู้เช่า
และลูกค้าที่เป็นผู้ใช้บริการ และซื้อสินค้าภายในศูนย์การค้าของตน รวมถึง
การจัดกิจกรรมการตลาดในรูปแบบแปลกใหม่ที่น่าสนใจตลอดเวลาเพื่อดึงกลุ่มลูกค้าเป้าหมายของตน
และแสดงให้เห็นถึงความเป็นผู้นำในการนำเสนอสิ่งใหม่ๆให้กับลูกค้า

(3) การจัดหาผลิตภัณฑ์หรือบริการ

1 ลักษณะการจัดให้ได้มาซึ่งผลิตภัณฑ์เพื่อจำหน่าย

  -ไม่มี-

2 ผลกระทบต่อสิ่งแวดล้อม

 การดำเนินการเพื่อลดผลกระทบเกี่ยวกับสิ่งแวดล้อม

ศูนย์การค้า MBK Center และโรงแรมปทุมวัน ปริ๊นเซส ได้ใช้ระบบบำบัดน้ำเสียแบบ Deep
Shaft ซึ่งเป็นระบบบำบัดน้ำเสียตามมาตรฐานอาคารประเภท ก.
มีโครงการนำน้ำที่ผ่านการบำบัดแล้วกลับมาใช้อีกครั้ง เพื่อเป็นการใช้ทรัพยากรอย่างคุ้มค่า
โดยจะนำน้ำรีไซเคิลมาใช้ในระบบ Cleaning เพื่อล้างพื้นรอบอาคาร ลานจอดรถ และใช้ในระบบ
Cooling Tower ทั้งนี้ก่อนที่จะนำน้ำรีไซเคิลมาใช้ จะผ่านขั้นตอนการกรองเอาสารแขวนลอยออก
โดยใช้ Sand Filter และผ่านการฆ่าเชื้อโรคโดยการเติมคลอรีนไดออกไซด์ (Chlorine
Dioxide Disinfection) เพื่อให้น้ำรีไซเคิลมีคุณภาพน้ำที่เหมาะสม
และปลอดภัยต่อการนำไปใช้งาน โดยเฉพาะส่วนที่นำไปใช้ในระบบ Cooling Tower
มีการเก็บตัวอย่างน้ำส่งห้องปฏิบัติการ เพื่อตรวจหา Legion Ella Bacteria ทุก 4 เดือน
ดังนั้น การดำเนินการดังกล่าวจึงปลอดภัยต่อคุณภาพอากาศภายในอาคาร MBK Center ทั้งนี้
เป็นการปฏิบัติตามหลักการกำกับดูแลกิจการที่ดีของ MBK

นอกจากนั้น MBK
ยังตระหนักถึงความปลอดภัยในการใช้น้ำประปาของร้านค้าแต่ละร้านของผู้เช่าภายในศูนย์การค้า
MBK Center เป็นอย่างดี โดยมีการตรวจวัดคุณภาพน้ำประปาที่ใช้อยู่เป็นประจำทุก 3 เดือน
และมีการสุ่มเก็บตัวอย่างน้ำประปาจากปลายก๊อกน้ำที่จุดต่างๆ มีการวัดคุณภาพน้ำดื่มปีละ 1 ครั้ง
โดยเปรียบเทียบกับมาตรฐานของน้ำดื่มในภาชนะปิดสนิท ซึ่งคุณภาพอยู่ในเกณฑ์มาตรฐานตลอดมา

ส่วนปัญหาอันเกี่ยวกับการป้องกันการแพร่ระบาดของเชื้อโรคไข้หวัดใหญ่สายพันธุ์ใหม่ 2009
ภายในอาคาร MBK Center นั้น นอกจาก MBK จะมีการใช้น้ำยาล้างทำความสะอาดคอยล์แอร์
ล้างท่อส่งลมเย็นของเครื่องปรับอากาศ และการตรวจสอบคุณภาพอากาศภายในศูนย์การค้า MBK
Center เป็นประจำทุกปีแล้ว MBK
ยังเพิ่มมาตรการในการป้องกันการแพร่ระบาดของเชื้อไข้หวัดใหญ่สายพันธ์ใหม่ 2009 ดังนี้

  1. การใช้น้ำยาสเปรย์ฆ่าเชื้อโรคภายในเครื่องปรับอากาศหลังการล้างเครื่องปรับอากาศ
  ทั้งนี้เพื่อเป็นการช่วยลดการสะสมของเชื้อโรคต่างๆ ที่สะสมในคอยล์แอร์ ช่องแอร์ หรือส่วนต่างๆ
  ได้

  2. การติดตั้งเจลฆ่าเชื้อโรคภายในเครื่องปรับอากาศ
  ให้เจลฆ่าเชื้อโรคระเหยแบบต่อเนื่องตลอดเวลา
  เพื่อเป็นการฆ่าเชื้อโรคที่ลอยในอากาศได้อย่างมีประสิทธิภาพ และต่อเนื่อง

  3. การอบโอโซนฆ่าเชื้อโรคภายในพื้นที่ส่วนกลาง และในเครื่องปรับอากาศ
  เป็นการช่วยลดการสะสมของเชื้อต่างๆ ที่สะสมในคอยล์แอร์ ช่องแอร์ หรือส่วนต่างๆ ได้

 โครงการ (เพื่อสิ่งแวดล้อม) ในอนาคต

เปลี่ยนเครื่องทำน้ำเย็น (Chiller) รุ่นใหม่ที่มีประสิทธิภาพสูง ประหยัดพลังงานไฟฟ้า
และช่วยลดโลกร้อน

ศูนย์การค้า MBK Center มีได้ดำเนินการปรับปรุงระบบปรับอากาศครั้งใหญ่
โดยมีการเปลี่ยนเครื่องทำน้ำเย็น (Chiller) เก่าจำนวน 8 เครื่องที่ใช้งานมานานกว่า 24 ปี
เป็นเครื่องทำน้ำเย็นรุ่นใหม่ที่มีประสิทธิภาพสูง ประหยัดพลังงานไฟฟ้า
โดยได้ดำเนินการติดตั้งเสร็จสิ้นเมื่อเดือนเมษายน 2553 ทำให้ MBK Center
สามารถประหยัดการใช้พลังงานไฟฟ้าในเดือนพฤษภาคม 2553 ได้ 455,000 หน่วย
และคาดว่าจะสามารถประหยัดการใช้พลังงานไฟฟ้าได้ถึง 6 ล้านหน่วยต่อปี
เพื่อเป็นการตอบสนองของภาครัฐบาล ในเรื่องการอนุรักษ์พลังงานได้เป็นอย่างดี ยิ่งไปกว่านั้น
เครื่องทำน้ำเย็นรุ่นใหม่จะช่วยรักษาสิ่งแวดล้อม ในเรื่องลดการปล่อยสาร CFC
ที่ทำลายบรรยากาศชั้นโอโซนของโลก ที่ทำให้เกิดปฏิกิริยาเรือนกระจก (Greenhouse Effect)
และยังช่วยลดภาวะโลกร้อน (Global Warming) ได้อีกด้วย

[]

รูปภาพแสดง เครื่องทำน้ำเย็นที่ติดตั้งใหม่

 รายจ่ายการลงทุนในการควบคุมสิ่งแวดล้อม

รายจ่ายการลงทุนในการควบคุมสิ่งแวดล้อมในช่วง 3 ปีที่ผ่านมา
มีค่าใช้จ่ายในการดำเนินการเพื่อสิ่งแวดล้อมของ ดังนี้

 ค่าใช้จ่ายของระบบบำบัดน้ำเสีย และระบบ Recycle

(ข้อมูลสิ้นสุด ณ วันที่ 30 มิถุนายน 2553) (หน่วย : บาท)

  ------ --------------- ----------- ----------- --------- ----------- --------- -----------
  ปี      ระบบบำบัดน้ำเสีย                           ระบบ                            รวม
                                                 Recycle                         

         ค่าไฟฟ้า          ค่าซ่อมบำรุง   รวม         ค่าไฟฟ้า    ค่าซ่อมบำรุง   รวม       

  2551   2,972,210       1,220,311   4,192,521   146,653   139,400     286,053   4,478,574

  2552   3,325,403       1,730,341   5,055,744   114,720   180,917     295,637   5,351,381

  2553   1,784,035       680,160     2,464,195   58,659    82,416      141,075   2,605,270
  ------ --------------- ----------- ----------- --------- ----------- --------- -----------

 ค่าใช้จ่ายของระบบปรับอากาศ และระบบระบายอากาศ

ได้แก่ การปรับสภาพอากาศ, การใช้เจล และน้ำยาฆ่าเชื้อโรคในระบบปรับอากาศ
อบโอโซนฆ่าเชื้อโรค และเพิ่มความถี่ในการทำความสะอาดเครื่องส่งลมเย็น

(หน่วย : บาท)

+----+---------+------+------+----------+--------+--------+---------+
| ปี  | ระบบป   |      |      |          |        | ระ     | รวม     |
|    | รับอากาศ |      |      |          |        | บบระบา |         |
|    |         |      |      |          |        | ยอากาศ |         |
+----+---------+------+------+----------+--------+--------+---------+
|    | ค่า      | ค    | ค    | ค่าทำความ | ค      | ค      |         |
|    | ตรวจคุณภ | ่าเจล | ่าอบโ | สะอาดเคร | ่าเปลี่ยน | ่าปรับปร |         |
|    | าพอากาศ | และ  | อโซน | ื่องส่งลมเย | เครื่องท | ุงเครื่อง |         |
|    |         | น้ำยา | ฆ่าเช | ็นส่วนกลาง | ำน้ำเย็น | Air To |         |
|    | และเชื้อ  | ฆ่าเช | ื้อโรค |          |        | Air    |         |
|    | Legion  | ื้อโรค |      |          |        |        |         |
|    | Ella    |      |      |          |        |        |         |
+----+---------+------+------+----------+--------+--------+---------+
| 25 | 269,640 | 342  | -    | 1        | -      | -      | 1,      |
| 51 |         | ,400 |      | ,033,000 |        |        | 645,040 |
+----+---------+------+------+----------+--------+--------+---------+
| 25 | 136,960 | 171  | 205  | 516,500  | -      | 4,6    | 5,      |
| 52 |         | ,200 | ,440 |          |        | 54,500 | 684,600 |
+----+---------+------+------+----------+--------+--------+---------+
| 25 | 120,000 | 60   | -    | 531,000  | 99,0   | -      | 99,     |
| 53 |         | ,000 |      |          | 00,000 |        | 711,000 |
+----+---------+------+------+----------+--------+--------+---------+

 ผลการปฏิบัติงาน ตั้งแต่ปี 2551 – ปัจจุบัน

  - MBK Center สามารถบำบัดน้ำเสียได้คุณภาพตามมาตรฐานอาคารประเภท ก. (8
  Parameters) ทุกพารามิเตอร์ ตั้งแต่ปี 2550 เป็นต้นมา

  - การตรวจวัดคุณภาพน้ำประปาและน้ำดื่ม
  ได้ตามมาตรฐานน้ำดื่มในภาชนะบรรจุปิดสนิททุกพารามิเตอร์
  และไม่มีการปนเปื้อนของจุลินทรีย์ที่ทำให้เกิดโรคทางเดินอาหาร

  - การตรวจวัดคุณภาพน้ำในระบบ Cooling Tower ไม่พบเชื้อจุลินทรีย์ Legion Ella
  นุระบบปรับอากาศ

ลักษณะการประกอบธุรกิจของศูนย์การค้าอื่นๆ

สำหรับศูนย์การค้าอื่นๆ ที่ดำเนินกิจการโดย MBK บริษัทย่อย และบริษัทร่วมของ MBK ได้แก่

1)  ศูนย์การค้าพาราไดซ์ พาร์ค (ชื่อเดิมศูนย์การค้า “เสรีเซ็นเตอร์”) ดำเนินกิจการโดย MBK
    และบริษัท สยามพิวรรธน์ จำกัด ซึ่งมีฐานะเป็นบริษัทร่วมของ MBK

2)  ศูนย์การค้าสยามเซ็นเตอร์ ศูนย์การค้าสยามดิสคัฟเวอรี่ และ ศูนย์การค้าสยามพารากอน
    ดำเนินกิจการโดย บริษัท สยามพิวรรธน์ จำกัด ซึ่งมีฐานะเป็นบริษัทร่วมของ MBK

3)  เดอะ ไนน์ เนเบอร์ฮูด เซ็นเตอร์ ดำเนินกิจการโดย MBK

1) ศูนย์การค้าพาราไดซ์ พาร์ค “Paradise Park”

(1) ลักษณะผลิตภัณฑ์หรือบริการ การตลาด และภาวะการแข่งขัน

ศูนย์การค้าพาราไดซ์ พาร์ค (ชื่อเดิมศูนย์การค้า “เสรีเซ็นเตอร์”) ตั้งอยู่ติดถนนศรีนครินทร์
ประกอบด้วยอาคารสูง 5 ชั้น มีพื้นที่รวม 290,000 ตารางเมตร MBK และบริษัท สยามพิวรรธน์
จำกัด ได้ร่วมกันลงทุนปรับปรุงอาคารทั้งภายในและภายนอกด้วยงบประมาณกว่า 1,000 ล้านบาท
เพื่อรองรับกลุ่มลูกค้าครอบครัวทุกเพศทุกวัย บริเวณศรีนครินทร์ภายใต้คอนเซ็ปต์ “The Oasis of
Srinakarin”

กลุ่มลูกค้าเป้าหมายของศูนย์การค้าพาราไดซ์ พาร์ค คือ

-   กลุ่มกิจกรรมสำหรับเด็ก

-   กลุ่มกิจกรรมสำหรับคนรักแฟชั่น และเอ็นเตอร์เทนเม้นท์

-   กลุ่มกิจกรรมเกี่ยวกับเทคโนโลยีไอทีล้ำสมัย

-   กลุ่มกิจกรรมกีฬาและสุขภาพ

-   กลุ่มกิจกรรมสำหรับผู้สูงอายุที่เคยได้รับความนิยมอย่างมาก อาทิ ชมรมลีลาศและ

  สุนทราภรณ์

-   กลุ่มลูกค้าชาวต่างชาติที่อาศัยในบริเวณถนนบางนา-ตราด และนิคมอุตสาหกรรมตะวันออก อาทิ
    ไต้หวัน ญี่ปุ่น จีน และยุโรป

โดยเน้นกลุ่มลูกค้าเป้าหมายซึ่งเป็นผู้อาศัยในเขตพื้นที่ตะวันออกของกรุงเทพมหานครทั้งหมดไปจนถึงชลบุรี
เป็นกลุ่มลูกค้าระดับ B ถึงระดับ A เป็นหลัก แต่เนื่องจากศูนย์การค้าพาราไดซ์ พาร์ค
มีบรรยากาศที่สวยงามแตกต่างจึงสามารถดึงดูดลูกค้าไปจนถึงกลุ่ม C ให้มาเยี่ยมชมได้อีกด้วย

ด้วยความพิเศษที่ไม่เหมือนใครของศูนย์การค้าพาราไดซ์ พาร์ค
จากการที่มีฐานลูกค้าเดิมของศูนย์การค้าเสรีเซ็นเตอร์ ก่อนที่จะมีการปรับปรุงนั้น
ซึ่งเป็นกลุ่มลูกค้าที่หลากหลายช่วงอายุรวมอยู่ในที่นี้ ที่สำคัญ
คือกลุ่มเด็กเล็กและเยาวชนที่เข้ามาเรียนในโซนเอ็ดดูเทนเม้นต์ ที่รวบรวมสถาบันเสริมทักษะชั้นนำ
ซึ่งลูกค้ากลุ่มนี้จะรวมถึง กลุ่มคนทำงาน กลุ่มครอบครัว และกลุ่มพ่อบ้าน แม่บ้าน ที่เป็นลูกค้าประจำ
ลูกค้าดังกล่าวเป็นกลุ่มลูกค้าที่แตกต่างและไม่มีในศูนย์การค้าอื่น
ฉะนั้นแนวคิดการปรับปรุงศูนย์การค้าพาราไดซ์ พาร์คแห่งนี้ มุ่งเน้นการรักษากลุ่มลูกค้าเดิม
โดยพัฒนาปรับโฉมใหม่สำหรับลูกค้าชาวศรีนครินทร์ให้ได้รับความสะดวกสบายยิ่งขึ้น
และยิ่งไปกว่านั้นทาง Paradise Park ยังคัดสรรร้านค้าและสินค้าใหม่ๆ
ที่ไม่เคยเปิดบนถนนศรีนครินทร์ลงบนพื้นที่กว่าร้อยละ 30
ของพื้นที่ทั้งหมดให้เพียบพร้อมสมบูรณ์แบบมีมาตรฐานทัดเทียมศูนย์การค้าชั้นนำใจกลางเมือง
เพื่อสนองความต้องการของลูกค้าใหม่
ที่ขยายเพิ่มขึ้นและมีกำลังซื้อสูงในบริเวณนี้ไปจนถึงจังหวัดชลบุรี

จากประสบการณ์ด้านการพัฒนาและบริหารศูนย์การค้าระดับแนวหน้ามายาวนาน
จึงสามารถคัดสรรร้านค้าที่มีสินค้าบริการให้มีความหลากหลายและครบครัน
สามารถตอบสนองความต้องการลูกค้าได้
นอกจากนี้แนวคิดในการตกแต่งร้านค้าประกอบกับการจัดระเบียบโซนร้านค้าที่แบ่งแยกตามชั้นต่างๆ
อย่างเป็นหมวดหมู่ชัดเจน ทำให้สามารถนำเสนอให้ตรงกับ lifestyle ของลูกค้า
รวมทั้งการเตรียมบริการพิเศษต่างๆไว้มากมาย เพื่อรองรับลูกค้าทุกเพศทุกวัย
เพื่อให้บรรยากาศสะดวก สบายและเหมาะแก่การเลือกซื้อสินค้าต่างๆ
ตามความต้องการอย่างเต็มที่ในระดับศูนย์การค้าชั้นนำของเมืองไทย
นอกจากนี้ทางศูนย์การค้ายังมีระบบรักษาความปลอดภัยที่ดูแลตลอดเวลา สิ่งอำนวยความสะดวกต่างๆ
รวมถึงการจัดเตรียมสิ่งอำนวยความสะดวกพิเศษ
สำหรับผู้สูงอายุและคนพิการไว้ในบริเวณทั่วทั้งทางเข้าออกและในอาคาร

2) ศูนย์การค้าสยามเซ็นเตอร์ ศูนย์การค้าสยามดิสคัฟเวอรี่ และ ศูนย์การค้าสยามพารากอน

(1) ลักษณะการประกอบธุรกิจ การตลาด และภาวะการแข่งขัน

การจัดสรรพื้นที่ทั้ง 3 ศูนย์การค้า มีภาพรวมดังนี้

+-------------+-------------+-------------+-------------+-------------+
|             | ศูนย์การค้า    | ศูนย์การค้า    | สยามทาวเวอร์ | ศูนย์การค้า    |
|             | สยามเซ็นเตอร์ |             |             |             |
|             |             | ส           | (ตารางเมตร) | สยามพารากอน |
|             | (ตารางเมตร) | ยามดิสคัฟเวอรี่ |             |             |
|             |             |             |             | (ตารางเมตร) |
|             |             | (ตารางเมตร) |             |             |
+-------------+-------------+-------------+-------------+-------------+
| พื้นที่ทั้งหมด    | 30,586.15   | 33,852.50   | 41,667.25   | 336,799.50  |
+-------------+-------------+-------------+-------------+-------------+
| พื้นที่เช่า      | 18,852.40   | 21,254.50   | 30,431.25   | 183,104.32  |
+-------------+-------------+-------------+-------------+-------------+

   ศูนย์การค้าสยามเซ็นเตอร์และสยามดิสคัฟเวอรี่

ศูนย์การค้าสยามเซ็นเตอร์และศูนย์การค้าสยามดิสคัฟเวอรี่เป็นห้างสรรพสินค้าขนาดใหญ่ตั้งอยู่ในเขตปทุมวัน
จังหวัดกรุงเทพมหานคร โดยมีรูปแบบเป็น ช็อปปิ้งเซ็นเตอร์ (Shopping Center) หรือ
สเปเชียลลีช็อปปิ้งเซ็นเตอร์ (Specially Shopping Center) คือ
เป็นศูนย์การค้าขนาดใหญ่ที่ไม่มีดีพาร์ตเม้นต์สโตร์ ประกอบด้วยร้านค้าต่างๆ กว่า 200 ร้านค้า
โดยมีทางเชื่อมต่อกับสถานีรถไฟฟ้าบีทีเอส โดยศูนย์การค้าสยามเซ็นเตอร์สร้างขึ้นเมื่อปี พ.ศ.
2516 เป็นห้างสรรพสินค้าแห่งแรกๆ ของเมืองไทย ส่วนศูนย์การค้าสยามสยามดิสคัฟเวอรี่
สร้างเมื่อปี พ.ศ. 2543 เพื่อเป็นห้างสรรพสินค้าระดับหรูแห่งแรกของประเทศ

 ศูนย์การค้าสยามพารากอน

ศูนย์การค้าสยามพารากอนประกอบด้วยอาคารสูง 8 ชั้น
มีลิฟต์แก้วที่ทำด้วยกระจกทั้งหมดเป็นแห่งแรกของประเทศไทย โดยกลุ่มลูกค้าของสยามพารากอน
เป็นกลุ่มคนที่มีรสนิยมระดับ Bขึ้นไปจนถึง A+ ซึ่งเป็นกลุ่มนักท่องเที่ยวร้อยละ 30
และกลุ่มผู้ที่อาศัยในเมืองไทยอีกร้อยละ 70

  3) เดอะ ไนน์ เนเบอร์ฮูด เซ็นเตอร์

(1) ลักษณะการประกอบธุรกิจ การตลาด และภาวะการแข่งขัน

เดอะ ไนน์ เนเบอร์ฮูด เซ็นเตอร์ เป็นธุรกิจ Community Mall by MBK บนถนนพระราม 9
ตัดใหม่ พื้นที่โครงการประมาณ 14 ไร่ ขณะนี้อยู่ระหว่างดำเนินการก่อสร้าง
ใช้งบประมาณโครงการกว่า 1,200 ล้านบาท (รวมค่าที่ดิน) คาดว่า
โครงการจะสามารถเปิดบริการในเดือนเมษายน 2554

เดอะ ไนน์ เนเบอร์ฮูด เซ็นเตอร์
จะเป็นแหล่งศูนย์รวมและนัดพบของชุมชนและนักเดินทางที่จะมุ่งตรงสู่ภาคตะวันออก
โดยเป็นแหล่งรวมแฟชั่น ธนาคาร และร้านอาหาร การตกแต่งของโครงการภายใต้แนวคิด
“Tropical Village” เพื่อสามารถตอบรับไลฟ์สไตล์ของผู้บริโภคที่เข้ามาใช้บริการในทุกเพศ
ทุกวัย ด้วยบรรยากาศที่อบอุ่น ร่มรื่น และเป็นกันเอง

การจัดหาผลิตภัณฑ์หรือบริการ

1 ลักษณะการจัดให้ได้มาซึ่งผลิตภัณฑ์เพื่อจำหน่าย

  -ไม่มี-

2 ผลกระทบต่อสิ่งแวดล้อม

 การดำเนินการเพื่อลดผลกระทบเกี่ยวกับสิ่งแวดล้อมของศูนย์การค้าพาราไดซ์ พาร์ค
ศูนย์การค้าสยามเซ็นเตอร์และศูนย์การค้าสยามดิสคัฟเวอรี่

Paradise Park มีนโยบาย เรื่องการจัดการของเสียที่เกิดจากกิจกรรมต่าง ๆ
ของอาคารอย่างเป็นรูปธรรม ทั้งการกำจัดขยะ และการบำบัดน้ำเสีย โดยระบบบำบัดน้ำเสีย 3
ระบบ โดยแบ่งเป็น 3 อาคาร รับน้ำเสียจากแต่ละอาคารเข้าระบบบำบัดน้ำเสียแบบ Activated
Sludge ขณะนี้อยู่ในระหว่างปรับปรุงงานระบบให้ครอบคลุมกิจกรรมใหม่ของอาคาร

ส่วนศูนย์การค้าสยามเซ็นเตอร์และศูนย์การค้าสยามดิสคัฟเวอรี่นั้นด้านหน้าของศูนย์การค้าสยามดิสคัฟเวอรี่เซ็นเตอร์จะตกแต่งใหม่ด้วยวัสดุที่เรียกว่า
ETFE ซึ่งเป็นวัสดุที่ใช้ในอุตสาหกรรมเกี่ยวกับยานอวกาศ มีน้ำหนักเบา สวยงามเหมือนแก้ว
เป็นมิตรกับสิ่งแวดล้อม แต่ทนทานต่อรังสีอัลตร้าไวโอเลต และมลภาวะต่างๆ
มีน้ำหนักเบากว่ากระจก นำมาหุ้มโครงเหล็กรูปทรง Prism พร้อมบรรจุหลอดไฟ LED
ด้านในเพื่อให้แสงสีต่างๆ อย่างสวยงามตระการตา ทั้งกลางวันและกลางคืน
โดยอาคารสยามดิสคัฟเวอรี่จะเป็นอาคารแห่งแรกในประเทศไทยที่ใช้วัสดุ ETFE
ซึ่งเป็นเทคโนโลยีไฮเทคแห่งแรกของประเทศไทย

 ข้อพิพาทเกี่ยวกับสิ่งแวดล้อม

ทุกศูนย์การค้า ไม่มีข้อพิพาทเกี่ยวกับสิ่งแวดล้อม

2. ธุรกิจโรงแรมและการท่องเที่ยว

ธุรกิจโรงแรม

ธุรกิจโรงแรมดำเนินธุรกิจโดย บริษัท เอ็ม บี เค โฮเต็ล แอนด์ รีสอร์ท จำกัด (“MBK-HR”)
บริษัท เอ็ม บี เค ฮอสพิทาลิตี้ แมนเนจเม้นท์ จำกัด (“MBK-HM”) และบริษัท ทรัพย์สินธานี จำกัด
(“SSTN”) โดยมีโรงแรมที่เปิดให้บริการแล้ว คือ

  1) โรงแรมปทุมวัน ปริ๊นเซส จังหวัดกรุงเทพมหานคร บริหารงานโดย MBK-HM
  เปิดให้บริการตั้งแต่ปี 2539

  2) โรงแรมเชอราตัน กระบี่ บีช รีสอร์ท จังหวัดกระบี่ บริหารงานโดย STARWOOD
  เปิดให้บริการ ตั้งแต่ต้นปี 2546

  3) โรงแรม ทินิดี ระนอง เดิมชื่อ โรงแรมรอยัล ปริ๊นเซส ระนอง จังหวัดระนอง
  บริหารงานโดย

  MBK-HM เปิดให้บริการอยู่แล้ว ก่อนที่ MBK จะเข้าไปถือหุ้นใน SSTN เมื่อวันที่ 20 สิงหาคม
  2545

ในปีที่ผ่านมาทางกลุ่มบริษัทได้จัดตั้ง MBK-HM เพื่อกำกับดูแลการบริหารโรงแรมในเครือ
และรับจ้างบริหารโรงแรมให้กับโรงแรมต่างๆ ทั้งภายในและภายนอกประเทศ
นอกจากนั้นยังดำเนินการก่อสร้างโรงแรมขนาด 3 ดาวในสนามกอล์ฟ Loch Palm ที่ภูเก็ต
ซึ่งคาดว่าจะแล้วเสร็จปลายเดือนตุลาคม 2553 ด้วยงบประมาณการก่อสร้างประมาณ 60 ล้านบาท
คาดว่าจะเปิดให้บริการได้ประมาณปลายปี 2553

1) โรงแรมปทุมวัน ปริ๊นเซส

(1) ลักษณะผลิตภัณฑ์หรือบริการ

โรงแรมปทุมวัน ปริ๊นเซส ตั้งอยู่ที่จังหวัดกรุงเทพมหานคร บริหารงานโดยบริษัท เอ็ม บี เค
ฮอสพิทาลิตี้ แมนเนจเม้นท์ จำกัด เปิดให้บริการตั้งแต่ปี 2539 มีการให้บริการด้านต่างๆ เช่น
ห้องพักจำนวน 455 ห้อง ซึ่งเป็นห้องพักแบบห้ามสูบบุหรี่ทั้งหมด ห้องอาหาร ห้องสัมมนาและจัดเลี้ยง
ห้องประชุมย่อย ศูนย์ออกกำลังกาย และสปา

กลุ่มลูกค้าของโรงแรมปทุมวัน ปริ๊นเซส

กลุ่มลูกค้าหลัก ได้แก่ ลูกค้าจากประเทศ ออสเตรเลีย สิงคโปร์ ฮ่องกง ญี่ปุ่น และอังกฤษ
เนื่องจาก ยังคงเป็นกลุ่มประเทศซึ่งยังคงมีศักยภาพทางการเงินและเศรษฐกิจอยู่ในระดับดี

กลุ่มลูกค้ารอง ได้แก่

- กลุ่มลูกค้าที่มีการพักในกรุงเทพมหานคร เป็นการพักระหว่างทางหรือเชื่อมต่อสายการบิน

- กลุ่มลูกค้าที่มีฤดูกาลท่องเที่ยวในบางช่วงของปี ได้แก่ กลุ่มประเทศยุโรป สแกนดิเนเวีย
นิวซีแลนด์ และกลุ่มประเทศในตะวันออกกลาง

(2) การตลาดและภาวะการแข่งขัน

1 ช่องทางการจำหน่ายของโรงแรมปทุมวัน ปริ๊นเซส

โรงแรมปทุมวัน ปริ๊นเซส ได้กำหนดช่องทางการจำหน่าย ดังต่อไปนี้

- เสนอขายโดยตรงกับบริษัทประกอบธุรกิจ และห้างร้าน

- เสนอขายผ่านบริษัททัวร์ตามภูมิภาคต่างๆทั่วโลกทั้งใน และต่างประเทศ

- เสนอขายผ่านสื่ออิเล็คทรอนิค หรือ เว็บไซต์

- การเสนอขายผ่านระบบสายการบินชั้นนำ

- การเสนอขายผ่านสิ่งพิมพ์ สื่อโฆษณา และประชาสัมพันธ์

- การเสนอขายตามงานส่งเสริมการท่องเที่ยวต่างๆ

- การเสนอขายโดยผ่านช่องทางของเครือข่ายโรงแรม คือ กลุ่มดุสิตปริ๊นเซส

2 สภาพการแข่งขันของโรงแรมปทุมวัน ปริ๊นเซส

ในปี 2553
ธุรกิจโรงแรมในกรุงเทพมหานครได้รับผลกระทบอย่างแรงจากสถานการณ์ความไม่สงบทางการเมืองโดยเฉพาะโรงแรมปทุมวัน
ปริ๊นเซส เนื่องจากอยู่ใกล้พื้นที่ชุมนุมมาก
ผลกระทบที่ตามมาคือการแข่งขันด้านราคาระหว่างโรงแรมเป็นไปอย่างรุนแรง
อย่างไรก็ตามจากการที่โรงแรมปทุมวัน ปริ๊นเซส มีการปรับปรุงห้องพักและห้องประชุมใหม่
ประกอบกับการที่มีทำเลที่ตั้งที่ดี มีการเพิ่มคุณภาพของการให้บริการที่ดี จึงทำให้โรงแรมปทุมวัน
ปริ๊นเซสสามารถดึงดูดนักท่องเที่ยวซึ่งเป็นตลาดหลักได้ ด้วยเหตุดังกล่าว
ถึงแม้อัตราการเข้าพักจะลดลงตามสภาวการณ์ของตลาดการท่องเที่ยวในประเทศไทย
แต่สัดส่วนการลดลงดังกล่าวก็ยังเกณฑ์ดีเมื่อเทียบกับคู่แข่งขัน

3 แนวโน้มภาวะอุตสาหกรรมและสภาพการแข่งขันในอนาคตของโรงแรมปทุมวัน ปริ๊นเซส

ผลกระทบต่อแนวโน้มอุตสาหกรรมและสภาพการแข่งขันในอนาคตของโรงแรมปทุมวัน

ปริ๊นเซส ได้แก่

  - เศรษฐกิจโดยรวมของโลก ซึ่งยังไม่ฟื้นตัวจากปีที่แล้ว
  ทำให้นักท่องเที่ยวมีการเปลี่ยนพฤติกรรมการใช้จ่าย โดยใช้จ่ายเกี่ยวกับการท่องเที่ยวน้อยลง

  -
  การเมืองภายในประเทศซึ่งอาจส่งผลกระทบต่อจำนวนนักท่องเที่ยวที่จะเดินทางเข้ามาท่องเที่ยวในประเทศไทย

  - การประกาศภาวะฉุกเฉินและการประกาศเตือนห้าม/เลี่ยง
  หรือระวังการเดินทางมาเมืองไทยทำให้นักท่องเที่ยวต่างชาติเดินทางมาเมืองไทยน้อยลง

  - การเปิดตัวของโรงแรมใหม่ๆ จำนวนมากในกรุงเทพมหานคร ทำให้มีจำนวนห้องพักเพิ่มสูงขึ้น
  โดยเฉพาะบริเวณถนนสุขุมวิท และถนนพระราม 1

  - ปัญหาสิ่งแวดล้อม การจราจร และมลภาวะ

(3) การจัดหาผลิตภัณฑ์หรือบริการ

1 ลักษณะการจัดให้ได้มาซึ่งผลิตภัณฑ์เพื่อจำหน่าย

  -ไม่มี-

2 ผลกระทบต่อสิ่งแวดล้อม

การดำเนินการเพื่อลดผลกระทบเกี่ยวกับสิ่งแวดล้อมของโรงแรมปทุมวัน ปริ๊นเซส

โรงแรมปทุมวัน ปริ๊นเซส
มีมาตรการดำเนินการเพื่อลดผลกระทบเกี่ยวกับสิ่งแวดล้อมเช่นเดียวกับศูนย์การค้า MBK Center
เนื่องจาก โรงแรมปทุมวัน ปริ๊นเซส อยู่ในอาคารเดียวกันกับศูนย์การค้า MBK Center
(รายละเอียดปรากฏในหน้าที่ 27.)

2) โรงแรมเชอราตัน กระบี่ บีช รีสอร์ท

(1) ลักษณะผลิตภัณฑ์หรือบริการ

โรงแรมเชอราตัน กระบี่ บีช รีสอร์ท ตั้งอยู่ที่จังหวัดกระบี่ ดำเนินการโดย MBK-HR
เปิดให้บริการตั้งแต่ปี 2546 ให้บริการด้านห้องพักจำนวน 246 ห้อง ห้องอาหาร
สถานออกกำลังกาย ห้องสันทนาการ ห้องสัมมนา ห้องจัดเลี้ยง และสปา

กลุ่มลูกค้าของโรงแรมเชอราตัน กระบี่ บีช รีสอร์ท

กลุ่มลูกค้าหลัก ได้แก่ ตลาดนักท่องเที่ยวที่มาพักผ่อนเป็นหลัก ได้แก่ นักท่องเที่ยวจากทวีปยุโรป
สนแกนดิเนเวีย ออสเตรเลีย ประเทศสหรัฐอเมริกา ประเทศแคนาดา และประเทศอินเดีย

กลุ่มลูกค้ารอง ได้แก่ กลุ่มสัมมนา และบริษัทต่างๆ ที่ต้องการจัดประชุม

(2) การตลาดและภาวะการแข่งขัน

1 ช่องทางการจำหน่ายของโรงแรมเชอราตัน กระบี่ บีช รีสอร์ท

โรงแรมเชอราตัน กระบี่ บีช รีสอร์ทได้กำหนดช่องทางการจำหน่าย ดังต่อไปนี้

- การเสนอขายโดยตรงกับบริษัทประกอบธุรกิจ และห้างร้านต่าง ๆ

- การเสนอขายผ่านสื่ออิเล็คทรอนิค หรือ เว็บไซต์

- การเสนอขายผ่านระบบสายการบินชั้นนำ

- การเสนอขายผ่านสิ่งพิมพ์ สื่อโฆษณา และประชาสัมพันธ์

- การเสนอขายตามงานส่งเสริมการท่องเที่ยวต่างๆ

- การเสนอขายผ่านช่องทางของเครือข่ายโรงแรมของกลุ่มสตาร์วูด

2 สภาพการแข่งขันของโรงแรมเชอราตัน กระบี่ บีช รีสอร์ท

จังหวัดกระบี่มีโรงแรมที่มีคุณภาพระดับ 4-5 ดาวเพิ่มขึ้นมาก อย่างไรก็ตาม โรงแรมเชอราตัน
กระบี่ บีช รีสอร์ท มีศักยภาพในระยะยาวที่ดี เนื่องจากเป็นโรงแรมที่บริหารโดยกลุ่ม “สตาร์วูด”
ซึ่งเป็นที่รู้จักทั่วโลกและเป็นที่ยอมรับในมาตรฐานคุณภาพทั้งสถานที่และบริการ
อีกทั้งเป็นโรงแรมที่มีขนาดใหญ่สามารถรองรับกลุ่มลูกค้าขนาดใหญ่ๆ ได้
หรือรับกลุ่มลูกค้าที่มาพร้อมกันทีเดียวหลายๆ กลุ่มได้

3 แนวโน้มภาวะอุตสาหกรรมและสภาพการแข่งขันในอนาคตของโรงแรมเชอราตัน กระบี่ บีช
รีสอร์ท

ผลกระทบต่อแนวโน้มอุตสาหกรรมและสภาพการแข่งขันในอนาคตของโรงแรมเชอราตัน กระบี่ บีช
รีสอร์ท ได้แก่

- เศรษฐกิจโดยรวมของโลก ทำให้นักท่องเที่ยวเปลี่ยนแปลงพฤติกรรมการเดินทาง
โดยมีการเดินทางไปต่างประเทศน้อยลง

- การประกาศพระราชกำหนดฉุกเฉินและสถานการณ์ความไม่สงบทางการเมืองจนมีในกรุงเทพฯ
ทำให้ประเทศต่างๆ
ประกาศห้ามและเตือนนักท่องเที่ยวในการเดินทางมาประเทศไทยส่งผลกระทบอย่างรุนแรงต่อจำนวนนักท่องเที่ยวที่เดินทางมาท่องเที่ยวในประเทศไทย

- จำนวนของเที่ยวบิน
และการกำหนเวลาของเที่ยวบินที่ไปจังหวัดกระบี่ไม่เพียงพอและไม่สอดคล้องกับจำนวนนักท่องเที่ยวและปริมาณห้องพักในจังหวัดกระบี่ซึ่งเป็นอุปสรรคต่อจำนวนนักท่องเที่ยวที่จะเข้าพักในแต่ละโรงแรม
ในปีนี้มีแนวโน้มที่จะมีการกำหนดตารางการบินโดยตรง (Charter Flight)
จากประเทศรัสเซียไปยังจังหวัดกระบี่
ซึ่งหากเป็นเช่นนั้นจะช่วยให้มีจำนวนนักท่องเที่ยวที่จะเดินทางไปที่จังหวัดกระบี่และเข้าพักในโรงแรมเชอราตัน
กระบี่ บีช รีสอร์ท มีจำนวนเพิ่มขึ้นได้

(3) การจัดหาผลิตภัณฑ์หรือบริการ

1 ลักษณะการจัดให้ได้มาซึ่งผลิตภัณฑ์เพื่อจำหน่าย

  -ไม่มี-

2 ผลกระทบต่อสิ่งแวดล้อม

การดำเนินการเพื่อลดผลกระทบเกี่ยวกับสิ่งแวดล้อมของโรงแรมเชอราตัน กระบี่ บีช รีสอร์ท

โรงแรมเชอราตัน กระบี่ บีช รีสอร์ท มีการดำเนินการเพื่อลดผลกระทบเกี่ยวกับสิ่งแวดล้อม ดังนี้

1. เกี่ยวกับการกำจัดน้ำเสีย

- มีบ่อบำบัด และระบบการกำจัดน้ำเสีย

- มีการตรวจสอบคุณภาพของน้ำทุกเดือน

- มีการนำน้ำเสียที่บำบัดแล้วไปใช้ในงานสวน

2. เกี่ยวกับการกำจัดขยะ

- มีการคัดแยกขยะเปียก ขยะแห้ง และขยะรีไซเคิล

- มีห้องขยะเปียก รักษาอุณหภูมิที่ 150C

- มีรถขนขยะเปียกไปทิ้งทุกวัน

- มีการทำปุ๋ยชีวภาพเพื่อลดปริมาณขยะ

3. เกี่ยวกับมลภาวะทางด้านเสียง

- มีห้องควบคุมเสียงจากเครื่องสำรองไฟ หรือ GENERATOR

นอกจากนี้ โรงแรมเชอราตัน กระบี่ บีช รีสอร์ทได้มีการจัดการ
เพื่อป้องกันปัญหาที่อาจจะเกิดขึ้นต่อสิ่งแวดล้อมในด้านอื่นๆ โดยมีรายละเอียดดังนี้

  - มีการแต่งตั้งคณะกรรมการบริหารในการจัดการด้านความปลอดภัย อาชีวอนามัย
  และสภาพแวดล้อมในการทำงาน

  - มีการจัดนิทรรศการ บรรยาย และประชาสัมพันธ์เกี่ยวการรณรงค์ด้านสิ่งแวดล้อม

  - มีการปลูกป่าโกงกาง และปล่อยปูดำสู่ธรรมชาติ เพื่อรักษาระบบนิเวศน์

  - มีการควบคุมผลิตภัณฑ์ที่ใช้ในโรงแรมที่มีผลกระทบต่อสิ่งแวดล้อมน้อยที่สุด เช่น
  ใช้ถุงผ้าแทนถุงพลาสติก ที่รองแก้วที่ทำจากกระดาษ ควบคุมสารเคมีที่ใช้ในงานช่าง
  ควบคุมสารเคมีที่ใช้ในการฉีดกำจัดแมลง ฯลฯ

  - มีระบบการตรวจจับการรั่วไหลของแก๊ส

  - มีการจัดอบรมและส่งเสริมด้านสิ่งแวดล้อมนอกสถานที่

ทั้งนี้ โรงแรมเชอราตัน กระบี่ บีช รีสอร์ท
ได้รับโล่ห์ประกาศเกียรติคุณสถานประกอบการดีเด่นด้านความปลอดภัย อาชีวอนามัย
และสภาพแวดล้อมในการทำงานระดับจังหวัด ปี 2551 และ ปี 2552

3) โรงแรม ทิ นิ ดี ระนอง

(1) ลักษณะผลิตภัณฑ์หรือบริการ

โรงแรม ทิ นิ ดี ระนอง เดิมชื่อ โรงแรมรอยัล ปริ๊นเซส ระนอง ตั้งอยู่ที่จังหวัดระนอง
ดำเนินการโดย บริษัท ทรัพย์สินธานี จำกัด (“SSTN”) โรงแรมนี้เปิดให้บริการอยู่แล้วก่อนที่ MBK
จะเข้าไปถือหุ้นใน SSTN เมื่อปี 2545 ให้บริการห้องพัก 138 ห้องโดยทุกห้องมีน้ำแร่บริการ
ห้องจัดเลี้ยง ห้องสัมมนา ห้องอาหาร ฟิตเนส ห้องนวดตัว ห้องนวดฝ่าเท้า สระว่ายน้ำ
และบ่อแช่น้ำแร่

ในปีที่ผ่านมา โรงแรม ทินิดี ระนอง ได้มีการปรับปรุงห้องพัก และ
ห้องจัดเลี้ยงใหม่ทั้งหมดเพื่อรับรองการประชุมสัมมนาของหน่วยงานราชการภายในประเทศ
ส่วนอาคารพาณิชย์ได้ดำเนินการขายหมดแล้ว คงเหลือไว้ 10 ห้อง
เพื่อสำหรับทำห้องพักราคาประหยัดเพื่อรองรับลูกค้ากลุ่มล่าง

การก่อสร้างปรับปรุงภูมิทัศน์รอบโรงแรมพร้อมห้องออกกำลังกายเริ่มดำเนินการปรับปรุงเมื่อต้นเดือนมิถุนายน
2553 ซึ่งจะแล้วเสร็จปลายเดือนสิงหาคมด้วยงบลงทุนประมาณ 2.3 ล้านบาท

กลุ่มลูกค้าของโรงแรม ทิ นิ ดี ระนอง

กลุ่มลูกค้าหลัก ได้แก่

- นักธุรกิจ

- กลุ่มราชการ

- กลุ่มบริษัทต่างๆ ที่มีการจัดประชุม สัมมนา

- กลุ่มนักท่องเที่ยว

(2) การตลาดและภาวะการแข่งขัน

1 ช่องทางการจำหน่ายของโรงแรม ทิ นิ ดี ระนอง

โรงแรม ทิ นิ ดี ระนอง ได้กำหนดช่องทางการจำหน่าย ดังต่อไปนี้

  - การเสนอขายโดยตรงกับบริษัทประกอบธุรกิจ และห้างร้านต่าง ๆ

  - การเสนอขายโดยแผ่นพับสำหรับเทศกาลพิเศษในแต่ละช่วงของปี

  - การเสนอขายโดยตรงกับส่วนราชการ กระทรวง ทบวง กรม และประชุมสัมมนา
  การเสนอขายผ่านคนกลาง เช่น สมาคมโรงแรมไทย สมาคมธุรกิจการท่องเที่ยว
  ตลอดจนเจ้าของสื่ออินเตอร์เน็ตโดยทั่วไป

  - การเสนอขายตามงานส่งเสริมการท่องเที่ยวต่างๆ

  - การเสนอขายผ่านสื่ออิเล็คทรอนิค หรือ เว็บไซต์

2 สภาพการแข่งขันของโรงแรม ทิ นิ ดี ระนอง

โรงแรม ทิ นิ ดี ระนอง เป็นโรงแรมซึ่งเป็นที่รู้จักของชาวไทย
และชาวต่างชาติในเรื่องของมาตรฐานการให้บริการ และเป็นโรงแรมขนาดใหญ่ของจังหวัดระนอง
ซึ่งสามารถรองรับกลุ่มลูกค้าที่มาประชุมสัมมนาใหญ่ ๆ ได้ เนื่องจากได้มีโรงแรมเล็กๆ
เกิดขึ้นใหม่มากและมีการสร้างห้องประชุมแห่งใหม่ซึ่งใกล้เคียงกับโรงแรม
ทำให้ทางโรงแรมมีการปรับปรุงห้องประชุมใหม่ทั้งหมดซึ่งได้รับการตอบรับเป็นอย่างดี

3 แนวโน้มภาวะอุตสาหกรรมและสภาพการแข่งขันในอนาคตของโรงแรม ทิ นิ ดี ระนอง

  -
  ในอนาคตจังหวัดระนองมีแนวโน้มเป็นสถานที่ท่องเที่ยวเพื่อสุขภาพที่สามารถดึงดูดนักท่องเที่ยวซึ่งจะทำให้อัตราการเข้าพักของโรงแรมมีจำนวนที่สูงขึ้น

  -
  การที่ไม่มีเครื่องบินบินตรงไปลงระนองอาจมีผลกระทบกับลูกค้ากลุ่มที่นิยมการเดินทางโดยเครื่องบิน

(3) การจัดหาผลิตภัณฑ์หรือบริการ

1 ลักษณะการจัดให้ได้มาซึ่งผลิตภัณฑ์เพื่อจำหน่าย

  -ไม่มี-

2 ผลกระทบต่อสิ่งแวดล้อม 

โรงแรม ทิ นิ ดี ระนอง มีการดำเนินการเพื่อลดผลกระทบเกี่ยวกับสิ่งแวดล้อม ดังต่อไปนี้

1. เกี่ยวกับการกำจัดน้ำเสีย

- มีบ่อบำบัดน้ำเสีย

- มีการตรวจสอบคุณภาพของน้ำทุก 3 เดือน

- มีการนำน้ำเสียที่บำบัดแล้วไปใช้ในงานสวน

2. เกี่ยวกับการกำจัดขยะ

- มีการคัดแยกขยะเปียก ขยะแห้ง และขยะรีไซเคิล

- มีรถเทศบาลจัดเก็บขยะไปทิ้งทุกวัน

3. การกำจัดควันจากการเผาไหม้เชื้อเพลิงเครื่องกำเนิดไอน้ำ

- มีการตรวจซ่อมบำรุงเครื่องกำเนิดไอน้ำประจำปี

- มีการทดสอบ และรับรองประสิทธิภาพการเผาไหม้โดยวิศวกร

นอกจากนี้ โรงแรม ทิ นิ ดี
ระนองได้มีการจัดการเพื่อป้องกันปัญหาที่อาจจะเกิดขึ้นต่อสิ่งแวดล้อมด้านอื่นๆ โดยมีรายละเอียดดังนี้

1. มีการแต่งตั้งคณะกรรมการบริหารในการจัดการด้านความปลอดภัย อาชีวอนามัย
และสภาพแวดล้อมในการทำงาน

2. มีการใช้ระบบสื่อสารอิเล็คทรอนิค ( E-mail ) เพื่อลดการใช้กระดาษ

(4) งานที่ยังไม่ส่งมอบ

ทุกโรงแรมไม่มีงานที่ยังไม่ได้ส่งมอบ

ธุรกิจท่องเที่ยว

ดำเนินธุรกิจจำหน่ายบัตรโดยสารเครื่องบิน จองโรงแรม รถเช่าโดยบริษัท แอ๊บโซลูท แทรเวิล
จำกัด (“ALT”) และดำเนินธุรกิจจัดการท่องเที่ยวทั้งภายในและต่างประเทศโดยบริษัท เอ็ม บี เค
เลเชอร์ จำกัด (“MBK-LS”)

3. ธุรกิจสนามกอล์ฟ

ดำเนินธุรกิจ โดย บริษัท เอ็ม บี เค รีสอร์ท จำกัด (มหาชน) (“MBK-R”)

(1) ลักษณะผลิตภัณฑ์หรือบริการ

ธุรกิจสนามกอล์ฟ ดำเนินธุรกิจ โดย บริษัท เอ็ม บี เค รีสอร์ท จำกัด (มหาชน) (“MBK-R”)
ซึ่งเป็นบริษัทย่อยโดยอ้อมของ MBK มีสนามกอล์ฟที่เปิดให้บริการแล้วคือ สนามกอล์ฟ เดอะ ล็อค
ปาล์ม กอล์ฟ คอร์ส (“สนามกอล์ฟ LPGC”) และ สนามกอล์ฟ เดอะ เรด เมาเทิน กอล์ฟ คอร์ส
(“สนามกอล์ฟ RMGC”) ตั้งอยู่ที่ อำเภอกะทู้ จังหวัดภูเก็ต

สนามกอล์ฟ LPGC เป็นสนามกอล์ฟระดับมาตรฐาน 18 หลุม พาร์ 72 บนเนื้อที่ประมาณ 500 ไร่
มีการออกแบบสนามกอล์ฟให้สอดคล้องกับลักษณะภูมิประเทศไม่ว่าจะเป็นทะเลสาบขนาดใหญ่
แนวต้นปาล์มเขียวชอุ่มยาวเหยียด ซึ่งเป็นองค์ประกอบหลักของสนาม
อีกทั้งมีสนามฝึกหัดกอล์ฟอยู่ในบริเวณเดียวกันเพื่อให้ความสะดวกสำหรับนักกอล์ฟในการเตรียมพร้อมร่างกายก่อนการออกรอบ

ส่วนสนามกอล์ฟ RMGC ซึ่งเป็นสนามกอล์ฟแห่งที่สองของ MBK-R ได้เปิดให้บริการครบ 18 หลุม
เมื่อเดือนธันวาคม 2550 และเปิดคลับเฮ้าส์ใหม่เมื่อวันที่ 1 มีนาคม 2551
เป็นสนามกอล์ฟระดับมาตรฐาน 18 หลุม พาร์ 72 สร้างบนเนื้อที่กว่า 600 ไร่
ตั้งอยู่ในบริเวณข้างเคียงกับสนามกอล์ฟ LPGC ทั้งนี้ คลับเฮ้าส์ของสนามกอล์ฟ RMGC
ตั้งอยู่บนเนินเขา และในคลับเฮ้าส์จะมีสิ่งอำนวยความสะดวกครบถ้วน
โดยเป็นสถานที่ซึ่งสามารถนั่งชมวิวของทั้งสนามฯ ได้อย่างชัดเจน นอกจากนั้นยังมีสนามไดร์ฟ
สนามซ้อมพัต ที่รักษาสนามและดูแลเหมือนกับภายในสนามจริงสำหรับให้บริการนักกอล์ฟ
ซ้อมไดร์ฟและซ้อมพัตก่อนลงเล่นจริง ช่วยให้ผู้ใช้บริการเกิดความเพลิดเพลินมากขึ้น

นอกจากนั้นเมื่อเดือนมิถุนายน 2553 บริษัท ริเวอร์เดล กอล์ฟ แอนด์ คันทรี่ คลับ จำกัด
ได้เปิดให้บริการสนามกอล์ฟแห่งใหม่ที่จังหวัดปทุมธานี ภายใต้ชื่อ สนามกอล์ฟ ริเวอร์ เดล กอล์ฟ
แอนด์ คันทรี คลับ (“สนามกอล์ฟ RDGC”) RDGC เป็นสนามกอล์ฟระดับมาตรฐาน 18 หลุม พาร์
72 บนเนื้อที่ประมาณ 360 ไร่ ตั้งอยู่ในอำเภอ บางกระดี จังหวัดปทุมธานี
มีการออกแบบในลักษณะของสนามที่อยู่ในหุบเขา โดยมีการขุดดินเพื่อสร้างภูมิประเทศเลียนแบบ
ลึกกว่า 10 เมตร ทำให้นักกอล์ฟรู้สึกเหมือนตีกอล์ฟอยู่ในหุบเขา และมีการออกแบบลูกเนินต่างๆ
เพื่อท้าทายความสามารถของนักกอล์ฟ ในส่วนของคลับเฮ้าส์ได้ออกแบบสไตล์โมเดิล์น
พร้อมสิ่งอำนวยความสะดวกครบครัน
นักกอล์ฟสามารถสัมผัสความสวยงามของสนามกอล์ฟจากบนคลับเฮ้าส์ได้ทั้งสนามเหมือนนั่งมองจากยอดเขาลงไปเบื้องล่าง
พร้อมทั้ง PRACTICE GREEN เพื่อให้นักกอล์ฟได้เตรียมตัวในการออกรอบ

กลุ่มลูกค้าของธุรกิจสนามกอล์ฟ

ลักษณะลูกค้า และกลุ่มลูกค้าเป้าหมายที่เข้าไปใช้บริการในสนามกอล์ฟ LPGC และ RMGC
จะเน้นกลุ่มลูกค้านักท่องเที่ยวเป็นส่วนใหญ่ ซึ่งแบ่งประเภทของลูกค้าได้ดังต่อไปนี้

1. กลุ่มลูกค้าต่างประเทศ ได้แก่ นักท่องเที่ยวจากทวีปเอเชีย ยุโรป และออสเตรเลีย

2. กลุ่มลูกค้าในประเทศ ได้แก่ คนในท้องถิ่น ชาวต่างชาติที่เข้ามาทำธุรกิจในประเทศ
และนักท่องเที่ยวในประเทศ

ส่วนกลุ่มลูกค้าของ RDGC แบ่งประเภทของลูกค้า ดังต่อไปนี้

กลุ่มลูกค้าในประเทศ

กลุ่มลูกค้าในประเทศ เป็นนักกอล์ฟในเขตกรุงเทพและปริมณฑล
ทั้งชาวไทยและชาวต่างชาติที่เข้ามาทำธุรกิจในประเทศไทย
โดยสามารถแบ่งลูกค้าออกเป็นลูกค้าแบบสมาชิก และลูกค้าที่เข้ามาที่สนามกอล์ฟด้วยตนเอง

ลูกค้าที่เป็นสมาชิก แบ่งเป็น 2 ประเภท คือ

- สมาชิกแลกเปลี่ยนส่วนลดพิเศษจากสนามพันธมิตรของธุรกิจ (Reciprocal)

- สมาชิกระยะสั้น อายุ 1 ปี และ 2 ปี

นอกจากนี้สนามกอล์ฟ RDGC ยังจัดให้มีกิจกรรมทางการตลาดในโอกาสพิเศษตามฤดูกาล
และยังเปิดโอกาสให้มีการจัดการแข่งขันให้กับสมาคมและชมรมต่างๆทั่วไป

(2) การตลาดและภาวะการแข่งขัน

1 ช่องทางการจำหน่ายของธุรกิจสนามกอล์ฟ

ช่องทางการจำหน่ายของสนามกอล์ฟ LPGC และ RMGC แบ่งออกเป็น

 กลุ่มลูกค้าต่างประเทศ

  - ผ่านบริษัททัวร์ที่เป็นตัวแทนของสนามกอล์ฟ LPGC และสนามกอล์ฟ RMGC ทั้งในจังหวัดภูเก็ต
  และ จังหวัดกรุงเทพมหานคร

  - ผ่านสื่ออิเล็คทรอนิค หรือ E-mail

  - ผ่านโรงแรมชั้นนำในจังหวัดภูเก็ต

 กลุ่มลูกค้าในประเทศ

กลุ่มลูกค้าในประเทศ ซึ่งส่วนใหญ่จะเป็นคนท้องถิ่นในจังหวัดภูเก็ต และจังหวัดใกล้เคียง
และนักท่องเที่ยวในประเทศ โดยเป็นลูกค้าที่เป็นสมาชิก และลูกค้าที่เข้ามาที่สนามด้วยตนเอง

ลูกค้าที่เป็นสมาชิก แบ่งเป็น 5 ประเภท คือ

  - สมาชิกตลอดชีพประเภทบุคคล

  - สมาชิกตลอดชีพประเภทนิติบุคคล

  - สมาชิกรายปีประเภทท้องถิ่น

  - สมาชิกรายปีประเภทข้าราชการ

  - สมาชิกราย 30 ปีประเภทเจ้าของบ้านในพื้นที่โครงการ LPGC & RMGC

  - สมาชิกระยะสั้น อายุ 8 เดือน 1 ปี และ 2 ปี (เฉพาะ RMGC)

ส่วนช่องทางการจำหน่ายของสนามกอล์ฟ RDGC จะคล้ายกันกับ สนามกอล์ฟ LPGC และ RMGC
คือจะมีสมาชิกที่ผ่านกลุ่มธุรกิจในเครือของ MBK ซึ่งมีฐานลูกค้าที่เป็นนักท่องเที่ยว
และผู้ชื่นชอบกีฬากอล์ฟ และสมาชิกแลกเปลี่ยนส่วนลดพิเศษจากสนามพันธมิตรของธุรกิจ
(Reciprocal) กับ

นอกจากนี้ สนามกอล์ฟ LPGC และสนามกอล์ฟ RMGC
ยังจัดให้มีกิจกรรมทางการตลาดในโอกาสพิเศษตามฤดูกาล
และยังเปิดโอกาสให้มีการจัดการแข่งขันให้กับสมาคมและชมรมต่างๆ ทั่วไป

ทั้งนี้ในช่วงปี 2553-2554 MBK-R ยังมีแผนที่จะเพิ่มจำนวนสนามพันธมิตรในต่างประเทศ
(Reciprocal) อีกอย่างน้อย 2-3 สนาม เพื่อดึงดูดสมาชิกสนามกอล์ฟในต่างประเทศ เช่น
สิงคโปร์ ฮ่องกง เข้ามาเล่นกอล์ฟในจังหวัดภูเก็ตในราคาพิเศษจาก LPGC & RMGC

2 สภาพการแข่งขันของธุรกิจสนามกอล์ฟ

ในรอบปีที่ผ่านมาสภาพการแข่งขันของธุรกิจสนามกอล์ฟในจังหวัดภูเก็ต
ยังคงมีการแข่งขันที่สูงโดยเฉพาะอย่างยิ่งในปี พ.ศ. 2553
แม้หลายประเทศเริ่มมีการคลี่คลายของปัญหาภาวะเศรษฐกิจในทิศทางที่ดีขึ้น
แต่จำนวนนักท่องเที่ยวที่เข้ามาในเมืองไทยโดยเฉพาะจังหวัดภูเก็ตก็ไม่ได้เพิ่มขึ้นมากอย่างที่ได้คาดการณ์ไว้
อีกทั้งเมืองไทยยังประสบปัญหาความไม่สงบทางการเมือง
จนทำให้หลายประเทศได้ออกประกาศเตือนห้ามการเดินทางมาประเทศไทยในช่วงเวลาดังกล่าวในกรุงเทพมหานคร
แต่อย่างไรก็ตามสนามกอล์ฟ LPGC และสนามกอล์ฟ RMGC
ยังมีข้อได้เปรียบคู่แข่งขันภายในจังหวัดด้วยกันในด้านของทำเลที่ตั้งที่ใกล้ตัวเมือง
และใกล้หาดป่าตอง สถานที่ท่องเที่ยวที่สำคัญของจังหวัด
นอกจากนั้นทั้งสองสนามยังเป็นสนามที่มีขนาดใหญ่ ทำให้มีศักยภาพในการพัฒนาองค์ประกอบต่างๆ
เพิ่มเติมภายในสนามกอล์ฟได้เพิ่มขึ้น ซึ่งทำให้สนามมีความแปลกใหม่และสวยงามตลอดเวลา
และมีทัศนียภาพที่เป็นธรรมชาติ ซึ่งในปีที่ผ่านมาสนามกอล์ฟ LPGC
มีสถิติของการจองเวลาการใช้บริการอยู่ในเกณฑ์ที่สูงมาโดยตลอด สะท้อนให้เห็นว่าสนามกอล์ฟ
LPGC ได้รับความนิยมสูงอย่างสม่ำเสมอ

สำหรับสนามกอล์ฟ RMGC ซึ่งเปิดดำเนินการพร้อมคลับเฮ้าส์ใหม่เมื่อวันที่ 15 มีนาคม 2551
ก็ได้รับการตอบรับจากนักกอล์ฟต่างชาติ และนักกอล์ฟชาวไทยเป็นอย่างดี เนื่องจาก
ลักษณะสนามเป็นการออกแบบที่มีความท้าทาย ประกอบกับความสวยงามของภูมิประเทศ
มีการบำรุงรักษาสภาพสนาม และสิ่งอำนวยความสะดวกที่ครบครัน ทำให้สนามกอล์ฟ RMGC
สามารถสร้างชื่อเสียงขึ้นมาเป็นสนามกอล์ฟชั้นนำของประเทศไทยในระยะเวลาอันสั้น

ส่วนสนามกอล์ฟ RDGC ซึ่งเปิดให้บริการพร้อม คลับเฮ้าส์ใหม่
ได้รับการตอบรับจากนักกอล์ฟทั่วไปเป็นอย่างดี ถึงแม้สนามจะตั้งอยู่ในบริเวณที่มีสนามคู่แข่งมาก
ทำให้นักกอล์ฟมีทางเลือกที่หลากหลาย เนื่องจากรูปแบบสนามที่มีการออกแบบโดดเด่น
ไม่เหมือนคู่แข่งในบริเวณเดียวกัน สามารถเดินทางมาสนามได้สะดวก
ใช้เวลาเดินทางจากในเมืองมาไม่มากนัก อีกทั้งความสมบูรณ์ของสนามกอล์ฟ
ทำให้นักกอล์ฟต้องการมาทดสอบสนามใหม่ และติดใจที่จะกลับมาเล่นอีกครั้ง

3 แนวโน้มภาวะอุตสาหกรรมและสภาพการแข่งขันในอนาคตของธุรกิจสนามกอล์ฟ

สนามกอล์ฟของ MBK-R ทั้งสองสนามเน้นกลุ่มลูกค้านักท่องเที่ยวซึ่งเป็นกลุ่มลูกค้าหลัก ดังนั้น
แนวโน้มภาวะอุตสาหกรรมและสภาพการแข่งขันในอนาคตของสนามกอล์ฟของ MBK-R
จึงขึ้นอยู่กับปัจจัย และผลกระทบภายนอกเป็นหลัก เช่น เศรษฐกิจโลก สงคราม โรคระบาด
ภัยธรรมชาติ ฯลฯ

สำหรับในอนาคตจังหวัดภูเก็ตจะมีสนามกอล์ฟใหม่เพิ่มขึ้น
ซึ่งจะมีผลให้เกิดการแข่งขันเพื่อชิงส่วนแบ่งการตลาดในธุรกิจนี้เพิ่มขึ้นด้วย อย่างไรก็ตาม
สนามกอล์ฟแห่งใหม่อื่นๆ ไม่ได้แข่งขันในตลาดเดียวกันกับสนามกอล์ฟ LPGC และสนามกอล์ฟ RMGC
ของ MBK-R ดังนั้น
แนวโน้มการแข่งขันของธุรกิจสนามกอล์ฟในพื้นที่เดียวกันกับสนามกอล์ฟทั้งสองแห่งของ MBK-R
ในอนาคต จึงไม่น่าจะรุนแรงแต่อย่างใด ทั้งนี้กลุ่มลูกค้าของธุรกิจส่วนหนึ่งประมาณร้อยละ 30
จะมาจากตัวแทนจำหน่าย เป็นบริษัทท่องเที่ยว บริษัททัวร์ ฯลฯ ซึ่ง MBK-R
ได้ปรับกลยุทธ์และกำหนดเงื่อนไขการค้าระหว่างกันให้ตัวแทนจำหน่ายมีทางเลือกในรูปแบบต่างๆที่จะทำธุรกิจร่วมกับ
MBK-R ได้ในระยะยาว

สนามกอล์ฟ RDGC มุ่งเน้นกลุ่มลูกค้าคนไทยและชาวต่างชาติที่เข้ามาทำธุรกิจในประเทศ
และนักท่องเที่ยวที่เข้ามาเล่นกอล์ฟ เป็นกลุ่มหลัก ดังนั้น
แนวโน้มภาวะอุตสาหกรรมและสภาพการแข่งขันในอนาคตของสนามกอล์ฟ RDGC จึงขึ้นอยู่กับปัจจัย
และผลกระทบภายในประเทศเป็นหลัก เช่น สภาพเศรษฐกิจในประเทศ

ในอนาคตจะมีสนามกอล์ฟเกิดใหม่ในบริเวณใกล้เคียง อีกทั้งเดิมในพื้นที่มีคู่แข่งอยู่หนาแน่น
จะทำให้ตลาดมีการแข่งขันสูง แต่สนามRDGC มีความโดดเด่นในการออกแบบ
และการเดินทางเข้าถึงที่สะดวก รวมทั้งการบริการที่ดี ทำให้สามารถแข่งขันได้
โดยมีการเตรียมแผนการตลาดที่จะเพิ่มช่องทางจากตัวแทนจำหน่าย เช่น บริษัทท่องเที่ยว บริษัททัวร์
ฯลฯ โดยอาศัยความสัมพันธ์กับสนามพันธมิตร (LPGC , RMGC) ในการทำการตลาดร่วมกัน

(3) การจัดหาผลิตภัณฑ์หรือบริการ

1) ลักษณะการจัดให้ได้มาซึ่งผลิตภัณฑ์เพื่อจำหน่าย

  -ไม่มี-

2) ผลกระทบต่อสิ่งแวดล้อม

การดำเนินการเพื่อลดผลกระทบเกี่ยวกับสิ่งแวดล้อมของธุรกิจสนามกอล์ฟ

ผลกระทบต่อสิ่งแวดล้อมของสนามกอล์ฟ LPGC RMGC และสนามกอล์ฟ RDGC
เกิดจากการที่จะต้องมีการดูแลสนามให้มีสภาพที่สมบูรณ์และสวยงามอยู่เสมอ ทำให้ต้องมีการใส่ปุ๋ย
และสารเคมีบางอย่างอยู่เป็นประจำ เพื่อป้องกันมิให้เกิดผลกระทบต่อสิ่งแวดล้อม
ทางสนามกอล์ฟมีนโยบายที่จะใช้สารเคมีให้น้อยที่สุด
และจากการทำการทดสอบเพื่อตรวจสอบคุณภาพน้ำในบ่อน้ำหรือแหล่งน้ำที่อยู่ในสนามเป็นประจำทุกปี
พบว่าน้ำของบ่อน้ำภายในพื้นที่สนามกอล์ฟ มีคุณภาพน้ำได้ตามเกณฑ์มาตรฐานของน้ำอุปโภค

4. ธุรกิจพัฒนาอสังหาริมทรัพย์

ธุรกิจพัฒนาอสังหาริมทรัพย์ ดำเนินธุรกิจโดย บริษัท แปลน เอสเตท จำกัด (“PST”)
และบริษัทย่อยของ PST ดำเนินธุรกิจดังนี้

1) ธุรกิจพัฒนาที่ดินเพื่อขาย

2) ธุรกิจรับบริหารทรัพย์สิน

3) ธุรกิจรับบริหารอาคารและชุมชน

4) ธุรกิจให้คำปรึกษาและประเมินมูลค่าทรัพย์สิน

1) ธุรกิจพัฒนาที่ดินเพื่อขาย

(1) ลักษณะผลิตภัณฑ์หรือบริการ

ดำเนินธุรกิจโดย PST โดยการพัฒนาที่ดินเปล่าเพื่อขายซึ่งเป็นโครงการที่อยู่อาศัยแบบบ้านเดี่ยว
แบ่งเป็น 2 ประเภท คือ บ้านสร้างเสร็จพร้อมขาย และบ้านสั่งสร้าง

กลุ่มลูกค้าของธุรกิจพัฒนาที่ดินเพื่อขาย

  1. กลุ่มลูกค้าที่มีความต้องการซื้อบ้านหลังแรก
  เป็นกลุ่มที่มีรายได้ระดับปานกลางค่อนข้างสูงถึงระดับสูง
  ที่ต้องการที่พักอาศัยในเขตใจกลางเมืองหรือเขตชุมชน

  2. กลุ่มลูกค้าที่มีความต้องการซื้อบ้านหลังที่สองไว้สำหรับพักผ่อนในต่างจังหวัด
  เป็นกลุ่มที่มีรายได้ระดับสูง

  3. กลุ่มนักลงทุนในอสังหาริมทรัพย์เพื่อให้เช่า

(2) การตลาดและภาวะการแข่งขัน

1 ช่องทางการจำหน่ายของธุรกิจพัฒนาที่ดินเพื่อขาย

PST ได้กำหนดช่องทางการจำหน่ายของธุรกิจพัฒนาที่ดินเพื่อขาย ดังต่อไปนี้

  1. ขายตรงโดยผ่านทีมงานขายของ PST

  2. ขายผ่านตัวแทนขายต่าง ๆ

  3. จัดทำโฆษณาประชาสัมพันธ์ และโปรแกรมการส่งเสริมการขายต่างๆ ในรูปแบบผสมผสาน
  เพื่อสร้างและขยายช่องทางการจำหน่ายสินค้า
  และเพื่อเผยแพร่ข้อมูลให้ลูกค้ารู้จักและยอมรับในตัวสินค้ามากขึ้น

2 สภาพการแข่งขันของธุรกิจพัฒนาที่ดินเพื่อขาย

ในช่วงแรกของปี 2553 ธุรกิจพัฒนาอสังหาริมทรัพย์เพื่อขายยังคงมีสัญญาณการชะลอตัวลงเช่นเดียว
กับในปีที่ผ่านมา อันเนื่องมาจากภาวะเศรษฐกิจ ปัญหาราคาน้ำมัน
และต้นทุนวัสดุก่อสร้างที่ขยับตัวสูงขึ้น สถานการณ์ความรุนแรงในภาคใต้
และการขาดเสถียรภาพทางการเมืองในประเทศ ซึ่งมีผลต่อความเชื่อมั่นของผู้บริโภค
ทำให้การตัดสินใจซื้อที่อยู่อาศัยมีการชะลอตัวลงไปด้วย ดังนั้น
ผู้ประกอบการจะต้องควบคุมต้นทุนการผลิตเพื่อให้เหมาะสมกับโครงการ
มีการปรับขนาดของโครงการให้เล็กลง และใช้กลยุทธ์ทางการตลาดเพื่อให้เข้าถึงกลุ่มลูกค้าใหม่ๆ
ที่มีกำลังซื้อมาก ทั้งนี้ PST เป็นผู้มีประสบการณ์และความชำนาญในการพัฒนาอสังหาริมทรัพย์ และ
PST ยังมีการออกแบบบ้านที่มีลักษณะสวยงาม และโดดเด่นมีเอกลักษณ์เฉพาะตัว ทำให้โครงการของ
PST สามารถตอบสนองความต้องการของลูกค้าได้เป็นอย่างดี

3 แนวโน้มภาวะอุตสาหกรรมและสภาพการแข่งขันในอนาคตของธุรกิจพัฒนาที่ดินเพื่อขาย

ในปี 2553 คาดว่าการลงทุน
และการเปิดตัวโครงการที่อยู่อาศัยใหม่ในเขตกรุงเทพมหานครและปริมณฑลมีแนวโน้มเพิ่มขึ้น
โดยที่อยู่อาศัยที่เปิดตัวใหม่จะมีการขยายตัวไปสู่ตลาดระดับกลาง ถึง ตลาดระดับล่าง
คือบ้านในระดับราคา 3-5 ล้านบาท ที่สอดคล้องกับกำลังซื้อในตลาดมากขึ้น
ส่วนจำนวนที่อยู่อาศัยสร้างเสร็จมีแนวโน้มขยายตัวในอัตราที่ชะลอตัวลง โดยทาวน์เฮ้าส์
และห้องชุดมีแนวโน้มอยู่ในสัดส่วนที่สูงขึ้น

สำหรับในจังหวัดภูเก็ตนั้น ความต้องการที่อยู่อาศัยยังคงมีอยู่อย่างต่อเนื่อง โดยมีแนวโน้มว่า
ตลาดระดับกลาง ถึงตลาดระดับล่าง ยังมีความต้องการของตลาดอยู่
แต่สำหรับตลาดที่อยู่อาศัยระดับราคาปานกลาง ถึงระดับสูง
ยังคงเป็นกลุ่มผู้บริโภคหลักจะเป็นชาวต่างชาติ ที่เข้าไปประกอบธุรกิจ หรือทำงานในจังหวัดภูเก็ต
หรือจังหวัดใกล้เคียง ซึ่งจากผลกระทบทางการเมืองในประเทศ และภาวะเศรษฐกิจของอเมริกา
และยุโรบ ส่งผลให้ความต้องการที่อยู่อาศัยของตลาดมีแนวโน้มน้อยลง แต่อย่างไรก็ตาม
สภาพการแข่งขันสำหรับตลาดที่อยู่อาศัยรอบสนามกอล์ฟยังมีคู่แข่งขันไม่มากนัก
ซึ่งเป็นแนวโน้มที่ดีต่อการพัฒนาโครงการพัฒนาที่ดินของ PST ในอนาคต

2) ธุรกิจรับบริหารทรัพย์สิน

(1) ลักษณะผลิตภัณฑ์หรือบริการ

PST รับดำเนินการบริหารทรัพย์สินรอการขาย และบริหารการขาย ได้แก่

1. การดูแลบำรุงรักษาตลอดจนจัดการในด้านต่างๆ เพื่อให้ทรัพย์สินอยู่ในสภาพพร้อมขาย

2. การให้บริการในด้านการปรับปรุงทรัพย์สิน

3. การประสานงานในด้านการขอสินเชื่อจากสถาบันการเงินให้แก่ผู้ซื้อทรัพย์สิน

4. การรับเป็นตัวแทนนายหน้าขายทรัพย์สินรอการขายของสถาบันการเงินต่างๆ

ปัจจุบัน PST ได้เพิ่มบทบาทในการดำเนินธุรกิจอสังหาริมทรัพย์
โดยรับบริหารและจัดการอสังหาริมทรัพย์อย่างมีประสิทธิภาพทั้งด้านการพัฒนาโครงการอย่างต่อเนื่อง
การดูแลบำรุงรักษาทรัพย์สิน การตลาดและการขาย เพื่อเพิ่มมูลค่าของอสังหาริมทรัพย์ที่รับบริหาร
ผลงานโครงการที่บริษัทรับบริหารโครงการและบริหารชุมชน ได้แก่ โครงการบ้านสวนพุทธมณฑล
สาย 1 โครงการบ้านสวนริมหาดชะอำ อาคารกลาสเฮ้าส์ บิวดิ้ง อาคารกลาสเฮ้าส์ รัชดา
และอาคารเอ็ม บี เค ทาวเวอร์

กลุ่มลูกค้าของธุรกิจรับบริหารทรัพย์สิน

ลูกค้าหลัก ส่วนใหญ่เป็นลูกค้าของสถาบันการเงินต่าง ๆ

กลุ่มลูกค้าเป้าหมาย แบ่งออกได้ดังนี้

1. กลุ่มลูกค้าทั่วไปที่ซื้อทรัพย์สินเพื่อเป็นที่อยู่อาศัย หรือเพื่อใช้ประโยชน์ในทรัพย์สินเอง

2. กลุ่มนักลงทุนรายย่อยที่ซื้อทรัพย์สินเพื่อการลงทุนหารายได้จากการเช่า

3. กลุ่มนักลงทุนรายย่อยที่ซื้อทรัพย์สินเพื่อปรับปรุงซ่อมแซม และทำการขายต่อ

4. กลุ่มนักลงทุนรายใหญ่ที่ซื้อทรัพย์สินเพื่อพัฒนาอสังหาริมทรัพย์

5. กลุ่มลูกหนี้เดิมที่มีสิทธิซื้อคืนทรัพย์สิน

(2) การตลาดและภาวะการแข่งขัน

1 ช่องทางการจำหน่ายของธุรกิจรับบริหารทรัพย์สิน

PST ได้กำหนดช่องทางการจำหน่ายของธุรกิจรับบริหารทรัพย์สิน ดังต่อไปนี้

- ขายโดยทีมงานขายทรัพย์สินของ PST

- ขายโดยการนำทรัพย์สินออกประมูล

- ขายโดยผ่านสื่อต่างๆ เช่น นิตยสารสิ่งพิมพ์ เว็บไซต์ของ PST โบรชัวส์ หรือ Leaflet

- ขายผ่านบริษัทตัวแทนนายหน้าอสังหาริมทรัพย์

- ขายในลักษณะเป็น portfolio ให้กับนักลงทุน

  - การร่วมมือกับสถาบันการเงิน ธนาคารโดยออกบูธ
  เพื่อประชาสัมพันธ์การขายและการให้ข้อมูลทรัพย์สินให้กับผู้สนใจซื้อบ้านใหม่ และบ้านมือสอง

  2 สภาพการแข่งขันของธุรกิจรับบริหารทรัพย์สิน

PST มีการดำเนินงานบริหารที่มีศักยภาพในการแข่งขันเมื่อเทียบกับคู่แข่ง เนื่องจาก PST
มีการบำรุงดูแลรักษาทรัพย์สินให้อยู่ในสภาพที่ดี
และให้บริการครอบคลุมถึงการเจรจากับผู้บุกรุกในทรัพย์สินรอการขายของสถาบันการเงิน
ซึ่งเป็นปัญหาใหญ่ของสถาบันการเงิน

ส่วนธุรกิจรับบริหารการขายโครงการนั้น PSTได้เริ่มดำเนินการเมื่อปี 2549 สำหรับธุรกิจนี้ PST
มีคู่แข่งขันเป็นจำนวนมาก อย่างไรก็ตาม PST มีการวางแผนกำหนดกลยุทธ์ที่ดี
ซึ่งคาดว่าธุรกิจนี้จะสามารถทำรายได้ให้กับ PST เป็นอย่างดี

  3 แนวโน้มภาวะอุตสาหกรรมและสภาพการแข่งขันในอนาคตของธุรกิจรับบริหารทรัพย์สิน

  คาดว่าแนวโน้มธุรกิจบ้านมือสองน่าจะขยายตัวในอัตราที่สูงกว่าปีที่ผ่านมา เนื่องจาก

  1. ต้นทุนของราคาบ้านใหม่ยังคงมีราคาสูง เนื่องจากต้นทุนการก่อสร้างที่สูงขึ้น

  2. มีการปรับราคาการประเมินที่ดิน

  3. ภาครัฐมีมาตรการสนับสนุนผู้ซื้อบ้าน ดังนี้

  - ลดค่าธรรมเนียมการโอนกรรมสิทธิ์จาก 2% เหลือ 0.01%

  - ลดค่าธรรมเนียมการจดจำนองจาก 1% เหลือ 0.01%

  - ลดภาษีธุรกิจเฉพาะจาก 3.3% เหลือ 0.11%

มาตรการเหล่านี้จะสิ้นสุดในเดือนมิถุนายน 2553 ทั้งนี้คาดว่า
ภาครัฐน่าจะพิจารณาขยายเวลาของมาตรการเหล่านี้ต่อไปเพื่อช่วยกระตุ้นความต้องการตลาดบ้านมือสองยิ่งขึ้น

จากเหตุผลดังกล่าวข้างต้นจะทำให้สภาพแข่งขันยังคงอยู่ในระดับสูง โดยทั้งสถาบันการเงินต่าง ๆ
และบริษัทนายหน้าเอกชนจะต้องปรับปรุงกลยุทธ์ทางการตลาด ตลอดจนคุณภาพในการบริการให้ดีขึ้น
และการจัดทำกิจกรรมส่งเสริมการขายต่าง ๆ อย่างต่อเนื่องเพื่อสนับสนุนให้เกิดยอดขาย

3) ธุรกิจรับบริหารอาคารและชุมชน

(1) ลักษณะผลิตภัณฑ์หรือบริการ

  ดำเนินธุรกิจโดย PST ให้บริการรับบริหารอาคารสำนักงาน โดยมีขอบเขตการให้บริการ ดังนี้

  1. จัดหาผู้เช่าพื้นที่ในอัตราค่าเช่าตามราคาตลาด

  2. จัดการบริหารสภาพแวดล้อมของอาคารให้อยู่ในสภาพที่ดีและสวยงาม

  3. ดูแลทรัพย์สินส่วนกลางให้มีประสิทธิภาพ
  โดยเฉพาะงานบำรุงรักษาระบบวิศวกรรมของอาคารอันเป็นหัวใจหลักของอาคารสูง
  ซึ่งมีความเกี่ยวพันกับความปลอดภัยในชีวิตและทรัพย์สิน

นอกจากงานบริหารอาคารสำนักงานแล้ว PST
ยังมีการให้บริการงานบริหารหมู่บ้านหรือชุมชนรวมถึงอาคารชุดพักอาศัยเพื่อสนับสนุนงานพัฒนาโครงการที่พักอาศัยเพื่อขาย
ซึ่งเป็นธุรกิจหลักธุรกิจหนึ่งของบริษัท ทำให้ PST
มีการดำเนินธุรกิจอสังหาริมทรัพย์ที่ครบวงจรอีกรูปแบบหนึ่ง

งานบริหารหมู่บ้านหรือชุมชนนั้น จะเป็นการบริหารดูแล และจัดการเกี่ยวกับเรื่องต่างๆ ดังนี้

  1. ทรัพย์สินส่วนกลาง

  2. สาธารณูปโภคส่วนกลางของโครงการ

  3. งานบริหารสโมสรหมู่บ้านให้อยู่ในสภาพดี และสวยงาม

  4. การจัดกิจกรรมสันทนาการต่างๆ ที่เสริมสร้างวัฒนธรรมประเพณีอันดีงามของไทย
  เพื่อเป็นการสร้างสัมพันธ์อันดีระหว่างผู้พักอาศัยด้วยกันเอง
  รวมถึงความสัมพันธ์ระหว่างผู้พักอาศัยกับ PST

  5. จัดตั้งทีม Plan Homecare Services เพื่อให้บริการด้านการตรวจสอบ บำรุงรักษา
  และซ่อมแซม ให้บริการงานไฟฟ้า ประปา ท่ออุดตัน เครื่องปรับอากาศ และอื่นๆ

  กลุ่มลูกค้าของธุรกิจรับบริหารอาคารและชุมชน

ลูกค้าหลัก อาคารส่วนใหญ่ที่ PST รับบริหารอยู่นั้นเป็นทรัพย์สินของสถาบันการเงินต่างๆ ได้แก่
ทรัพย์สินของธนาคาร บริษัทประกันชีวิต และบริษัทเงินทุน เป็นต้น

  ลูกค้าเป้าหมาย แบ่งออกได้ดังนี้

  1. โครงการอสังหาริมทรัพย์ที่ PST และบริษัทในกลุ่ม PST ได้พัฒนา เช่น อาคารสำนักงาน
  อาคารชุดพักอาศัย และหมู่บ้านจัดสรร เป็นต้น

  2. โครงการพัฒนาอสังหาริมทรัพย์ขนาดกลาง และขนาดใหญ่ที่เกิดขึ้นใหม่
  หรือโครงการที่ต้องการทีมงานบริหารมืออาชีพ

(2) การตลาดและภาวะการแข่งขัน

  1 ช่องทางการจำหน่ายของธุรกิจรับบริหารอาคารและชุมชน

PST ได้กำหนดช่องทางการจำหน่ายในการรับบริหารอาคารสำนักงานและบริหารชุมชน
โดยผ่านช่องทางการขายตรง และสื่ออินเตอร์เนต

  2 สภาพการแข่งขันของธุรกิจรับบริหารอาคารและชุมชน

สำหรับธุรกิจบริหารอาคารสำนักงาน มีการแข่งขันไม่รุนแรง
เนื่องจากมีผู้ประกอบการที่มีชื่อเสียงในธุรกิจไม่มากนัก
อีกทั้งตลาดอาคารสำนักงานให้เช่าในปัจจุบันมีอยู่จำกัดและการขยายตัวในตลาดดังกล่าวต้องใช้ระยะเวลานานพอสมควร

ส่วนด้านธุรกิจบริหารชุมชนนั้น ในช่วง 2-3
ปีที่ผ่านมาธุรกิจบริหารชุมชนได้รับผลกระทบจากการขยายตัวของธุรกิจอสังหาริมทรัพย์ซึ่งขยายตัวตามภาวะเศรษฐกิจ
โดยกลยุทธ์การตลาดที่สำคัญที่บริษัทบริหารจัดการอสังหาริมทรัพย์นำมาใช้เพื่อจูงใจกลุ่มเป้าหมาย
ได้แก่ ราคาที่เหมาะสม และการจัดบริการเสริมต่างๆ อย่างไรก็ตาม
บริษัทที่รับบริหารชุมชนที่มีคุณภาพในปัจจุบันยังมีอยู่น้อยรายจึงทำให้สภาพการแข่งขันของธุรกิจบริหารชุมชน
ปัจจุบันยังถือว่าไม่รุนแรงนัก นอกจากนี้
การดำเนินธุรกิจรับบริหารอาคารสำนักงานและบริหารชุมชนของ PST
มีศักยภาพในการแข่งขันในตลาดเป็นอย่างดี
แต่ยังคงต้องสร้างการยอมรับในตราสินค้ากับกลุ่มลูกค้าใหม่ (Brand Awareness and Brand
Reputation) เนื่องจาก PST เป็นบริษัทที่เพิ่งเริ่มดำเนินธุรกิจนี้อย่างจริงจัง

3 แนวโน้มภาวะอุตสาหกรรมและสภาพการแข่งขันในอนาคตของธุรกิจรับบริหารอาคารและชุมชน

แนวโน้มธุรกิจรับบริหารอาคารและชุมชนมีการแข่งขันที่สูงเพราะนอกจากโครงการที่อยู่อาศัยที่เกิดขึ้นใหม่จะมีการบริหารโครงการในรูปของนิติบุคคลแล้ว
หมู่บ้านจัดสรรในอดีตที่ไม่ได้จดทะเบียนเป็นนิติบุคคลหมู่บ้านจัดสรรก็มีแนวโน้มที่จะจดทะเบียนเป็นนิติบุคคลหมู่บ้านจัดสรรมากขึ้น
ทั้งนี้เนื่องจาก
ลูกค้าที่ต้องการเป็นเจ้าของบ้านแต่ละรายมีความต้องการบ้านพักอาศัยในสภาพแวดล้อมที่ดีขึ้น
จึงมีความจำเป็นต้องใช้ทีมบริหารมืออาชีพมากขึ้นเรื่อย ๆ

อย่างไรก็ตาม การแข่งขันที่เกิดขึ้นจะไม่เป็นการแข่งขันกันที่ราคาโดยตรง
แต่จะแข่งขันกันที่คุณภาพการบริหารและการสนองตอบความต้องการของลูกค้าเป็นสำคัญ ซึ่งคาดว่า
PST จะไม่ได้รับผลกระทบดังกล่าวมากนัก

4) ธุรกิจให้คำปรึกษาและประเมินมูลค่าทรัพย์สิน

(1) ลักษณะผลิตภัณฑ์หรือบริการ

ดำเนินธุรกิจโดย บริษัท แปลน แอพไพรซัล จำกัด (“PAS”)

มีการให้บริการในรูปแบบต่างๆ ดังนี้

1. การประเมินราคาทรัพย์สินเพื่อที่อยู่อาศัยสำหรับโครงการ

2. การประเมินราคาทรัพย์สินทั่วไป เช่น บ้าน อพาร์ทเมนท์ โรงแรม

3. การให้คำปรึกษาด้านมูลค่า และการใช้ประโยชน์ภายใต้ข้อจำกัดทางกฎหมาย

4. การวิเคราะห์และศึกษาความเป็นไปได้ของการพัฒนาโครงการ

5. การให้ความเห็นเรื่องการบริหารทรัพย์สินรอการขาย

กลุ่มลูกค้าของธุรกิจให้คำปรึกษาและประเมินมูลค่าทรัพย์สิน

1. กลุ่มลูกค้าสถาบันการเงิน

2. กลุ่มผู้ประกอบการ หรือนักพัฒนาอสังหาริมทรัพย์

3. กลุ่มลูกค้าทั่วไป

(2) การตลาดและภาวะการแข่งขัน

1 ช่องทางการจำหน่ายของธุรกิจให้คำปรึกษาและประเมินมูลค่าทรัพย์สิน

PAS แบ่งช่องทางการจำหน่ายในธุรกิจให้คำปรึกษาและประเมินมูลค่าทรัพย์สิน เป็นดังนี้

  - กลุ่มลูกค้าสถาบันการเงิน ใช้วิธีเสนอการบริการโดยตรงผ่านฝ่ายประเมินราคา
  หรือสำนักหลักประกันของทางสถาบันการเงินต่างๆ

  - กลุ่มผู้ประกอบการ หรือนักพัฒนาอสังหาริมทรัพย์ ใช้ช่องทางผ่านทางเว็บไซต์
  และการส่งจดหมายแนะนำตัว

2
สภาพการแข่งขันและแนวโน้มภาวะอุตสาหกรรมในอนาคตของธุรกิจให้คำปรึกษาและประเมินมูลค่าทรัพย์สิน

ธุรกิจประเมินมูลค่าทรัพย์สินเป็นธุรกิจที่มีลักษณะผันแปรไปในทิศทางเดียวกับสภาวะเศรษฐกิจ
โดยในส่วนของธนาคารมีแนวโน้มที่จะเร่งขยายตัวด้านสินเชื่อ ทั้งสินเชื่อด้านที่อยู่อาศัย
และสินเชื่อด้านธุรกิจขนาดกลางและขนาดย่อม
ซึ่งน่าจะส่งผลไปถึงตลาดของธุรกิจให้บริการประเมินมูลค่าทรัพย์สินให้มีการขยายตัวขึ้นในอนาคต
นอกจากนั้น
หน่วยงานของทางราชการยังมีมาตรการที่มุ่งเน้นความโปร่งใสในการพิจารณาประเมินมูลค่าทรัพย์สินโดยส่งเสริมให้ธุรกิจอสังหาริมทรัพย์มีการใช้ผู้ประเมินอิสระตามมาตรฐานวิชาชีพ
สิ่งเหล่านี้น่าจะทำให้ธุรกิจการประเมินมูลค่าทรัพย์สินโดยรวมของประเทศเติบโตมากยิ่งขึ้นซึ่งเป็นผลดีต่อธุรกิจของ
PAS

(3) การจัดหาผลิตภัณฑ์หรือบริการ

1 ลักษณะการจัดให้ได้มาซึ่งผลิตภัณฑ์เพื่อจำหน่าย

  -ไม่มี-

2 ผลกระทบต่อสิ่งแวดล้อม

การดำเนินการเพื่อลดผลกระทบเกี่ยวกับสิ่งแวดล้อมของธุรกิจพัฒนาอสังหาริมทรัพย์

การดำเนินการเพื่อลดผลกระทบเกี่ยวกับสิ่งแวดล้อมของธุรกิจพัฒนาอสังหาริมทรัพย์มุ่งเน้นไปที่การดำเนินธุรกิจพัฒนาที่ดินเพื่อขายของ
PST ซึ่งจะต้องดำเนินการเพื่อลดผลกระทบเกี่ยวกับสิ่งแวดล้อมทุกโครงการ ทั้งนี้
เนื่องจากเป็นบทบังคับโดยสำนักวิเคราะห์ผลกระทบสิ่งแวดล้อม
สำนักงานนโยบายและแผนทรัพยากรธรรมชาติและสิ่งแวดล้อม (Environmental Impact
Evalution Bureau) โดยการดำเนินการจัดทำโครงการบ้านจัดสรรเพื่อขายแต่ละโครงการ PST
จะต้องจัดทำรายงานการวิเคราะห์ผลกระทบสิ่งแวดล้อม (Environmental Impact
Assessment, EIA) ก่อนการก่อสร้างโครงการแต่ละโครงการทุกครั้ง

ส่วนทรัพย์สินรอการขายหรือการบริหารโครงการอาคารอื่นๆ PST
ก็ได้ปฏิบัติตามมาตรฐานของอาคารนั้นๆ อย่างต่อเนื่อง

5. ธุรกิจข้าว

ดำเนินธุรกิจโดย บริษัท ปทุมไรซมิล แอนด์ แกรนารี จำกัด (มหาชน) (“PRG”)
และบริษัทย่อยของ PRG
ประกอบธุรกิจเกี่ยวกับการผลิตและจำหน่ายข้าวสารทั้งภายในประเทศและเพื่อการส่งออก
โดยมีผลิตภัณฑ์ และการจัดจำหน่าย ดังนี้

(1) ลักษณะผลิตภัณฑ์หรือบริการ

1) ผลิตภัณฑ์หลัก

ผลิตภัณฑ์หลักของ PRG ได้แก่ ข้าวสารบรรจุถุงพลาสติกขนาด 2 กิโลกรัม และ 5 กิโลกรัม
ภายใต้เครื่องหมายการค้า “ข้าวมาบุญครอง” “ข้าวภัตตา” และ “ข้าวจัสมินโกลด์”
โดยเฉพาะข้าวถุงยี่ห้อ “มาบุญครอง” ซึ่งมียอดขายประมาณร้อยละ 36 ของรายได้ทั้งหมดของ PRG
ประกอบไปด้วย ข้าวจัสมินโกลด์ (ข้าวหอมมะลิเกรด 100% ชั้น 1) ข้าวรวงแก้ว (ข้าวขาวเกรด
100% ชั้น 2) ข้าวหอมทิพย์ (ข้าวผสมหอมมะลิและข้าวขาว ข้าวเกรด 100% ชั้น 2) ข้าวรวงทิพย์
(ข้าวขาวเกรด 15%) ข้าวหอมปทุม (ข้าวหอมปทุมธานีเกรด 100% ชั้น 2) ข้าวกล้องหอมนพคุณ
(ข้าวกล้องหอมมะลิเกรด 100%) และเพิ่มผลิตภัณฑ์ข้าวสารชนิดข้าวบรรจุถุงขนาดกะทัดรัด
ที่เพิ่มคุณค่าจากธรรมชาติด้วยธัญพืชต่างๆ ตรา “ข้าวมาบุญครองพลัส” มี 3 ชนิด ได้แก่ ข้าวห้าสี
ข้าวธัญพืช และข้าวกระเทียมเห็ดหอม นอกจากนี้ทางกลุ่ม PRG ได้ออกผลิตภัณฑ์ข้าว “GABA RICE”
ภายใต้เครื่องหมายตราสินค้า “ข้าวมาบุญครองพลัส” ซึ่งเป็นข้าวกล้องงอกหอมมะลิเสริมสุขภาพ

นอกจากนี้ PRG ยังเป็นผู้ผลิตแป้งข้าวเจ้า แป้งข้าวเหนียว และแป้งชุบทอดกรอบ 3 รสชาติ คือ
รสต้นตำรับ รสเผ็ดร้อน และรสพริกไทยดำ เพื่อจำหน่ายในประเทศและส่งออก
สำหรับแป้งที่จำหน่ายในประเทศ PRG ได้ใช้เครื่องหมายการค้า “มาบุญครอง”
เพื่อตอกย้ำให้ผู้บริโภคจดจำได้ง่ายขึ้น

  2) ผลิตภัณฑ์พลอยได้

ผลิตภัณฑ์พลอยได้ ได้แก่ ปลายข้าว น้ำมันรำดิบ กากรำสกัด และขี้เถ้าแกลบ
ซึ่งมียอดขายประมาณร้อยละ 22 ของรายได้ทั้งหมด

-   ปลายข้าว มาจากเมล็ดข้าวหักที่เกิดจากการสีข้าว
    ส่วนใหญ่จะขายให้แก่ผู้ส่งออกเพื่อนำไปผสมกับข้าวสารให้ได้คุณภาพตามที่ต้องการ
    นอกจากนี้ปลายที่เป็นประเภทปลายเล็กจะขายให้กับผู้ผลิตอาหารสัตว์เพื่อนำไปทำอาหารสัตว์

-   น้ำมันรำดิบ จะเกิดจากการสกัดน้ำมันออกจากรำข้าว
    เพื่อขายให้กับอุตสาหกรรมผลิตน้ำมันพืชภายในประเทศและต่างประเทศ

-   กากรำสกัด เป็นกากรำที่เหลือจากการสกัดน้ำมันดิบออกจากรำสด
    ขายให้แก่ผู้ผลิตอาหารสัตว์ภายในประเทศ

-   ขี้เถ้าแกลบ เป็นขี้เถ้าที่เหลือจากการนำแกลบไปเผา เพื่อผลิตไฟฟ้าและไอน้ำใช้ในขบวนการ
    ผลิต ขี้เถ้าแกลบทั้งหมดจะส่งไปจำหน่ายต่างประเทศ เพื่อใช้ในอุตสาหกรรมโลหะ

กลุ่มลูกค้าของธุรกิจข้าว

ส่วนใหญ่แล้วลูกค้าที่มีการติดต่อซื้อขายกับ PRG นั้น จะมีความสัมพันธ์ที่ดีกันมานาน
และลูกค้าที่จำหน่ายข้าวสารทั้งภายใน และภายนอกประเทศ ก็มีความเชื่อมั่นในผลิตภัณฑ์ข้าวสารของ
PRG ทำให้การผลิตภัณฑ์ไปขายต่อผู้บริโภค ก็สามารถขายได้คล่องกว่าผลิตภัณฑ์จากบริษัทอื่น ๆ
และเมื่อถึงคราวที่ผู้บริโภคมีความนิยมต่อตัวผลิตภัณฑ์เปลี่ยนแปลงไป เช่น
มีความต้องการประเภทข้าวสารหรือลักษณะการบรรจุ ที่เปลี่ยนแปลงไป
ลูกค้าก็จะนำข้อมูลเหล่านี้มาแจ้งกับ PRG เพื่อ PRG จะได้ตอบสนองความต้องการของผู้บริโภคได้

ในช่วงสามปีที่ผ่านมามีการขายให้แก่ลูกค้ารายใหญ่ 10 รายแรก คิดเป็นร้อยละ 35
ของยอดขายทั้งหมด และไม่มีรายใดรายหนึ่งมียอดขายเกินร้อยละ 30 ของยอดขายเป็นเวลา 3
ปีติดต่อกัน

(2) การตลาดและภาวะการแข่งขัน

1 สภาพทางการตลาดของธุรกิจข้าว

สำหรับภาพรวมการตลาดในสินค้าเกษตรอุตสาหกรรมในปีนี้
สินค้าเกษตรอุตสาหกรรมเกือบทั้งหมดมีราคาสูงขึ้นยกเว้นข้าว
เนื่องจากตลาดทั้งในและต่างประเทศมีความต้องการสูงสำหรับธัญพืชทั้งข้าวโพด ถั่วเหลือง ถั่วเขียว
มันสำปะหลัง น้ำตาล แต่ข้าวนั้น มีปัจจัยหลายประการที่ทำให้ไม่สามารถเป็นไปตามกลไกตลาดปกติ
เพราะประเทศไทยมีสต็อกคงเหลืออยู่เป็นจำนวนสูงถึง 5 – 6 ล้านตัน
และยังไม่มีนโยบายการจัดการที่แน่นอน
ส่งผลให้ลูกค้าต่างประเทศชะลอคำสั่งซื้อข้าวสารจากประเทศไทยและเปลี่ยนไปซื้อจากประเทศเวียดนามซึ่งมีราคาถูกกว่าประเทศไทย
และในระหว่างปีที่ผ่านมาเวียดนามได้ลดค่าเงินของตนเองถึง 4 – 5 ครั้ง
ทำให้เมื่อเทียบกับค่าเงินของไทยซึ่งแข็งค่าขึ้นมาโดยตลอด ตั้งแต่ต้นปีทำให้มีช่วงห่างกันถึงประมาณ
20 – 25% ในสกุลเงินดอลลาร์สหรัฐอเมริกา
ส่งผลให้ราคาข้าวไทยทั้งในประเทศและต่างประเทศมีราคาต่อหน่วยที่ลดลง
เป็นสาเหตุทำให้ปริมาณการสีข้าวในประเทศลดต่ำลง
อีกทั้งยังไม่มีโครงการรับจำนำข้าวเปลือกจากรัฐบาล
เนื่องจากมีการเปลี่ยนแปลงวิธีช่วยเหลือเกษตรกรโดยใช้การประกันรายได้แทน
จึงไม่จำเป็นต้องมีการรับจำนำข้าวและไม่มีการแปรสภาพข้าวเปลือก
ซึ่งเป็นสาเหตุทำให้ผลิตภัณฑ์พลอยได้ประเภทแกลบ รำ และปลายข้าวขาว มีราคาสูงขึ้นผิดปกติ

ในส่วนของข้าวสารหอมมะลินั้น ภายหลังจากวิกฤตอาหารเมื่อปี 2551 ราคาได้ปรับลดลงมาบ้าง
แต่เนื่องจากปริมาณความต้องการของตลาดภายในประเทศมีเพิ่มขึ้น
และมีการส่งเสริมการตลาดจากรัฐบาลให้เป็นข้าวที่มีมูลค่าสูงเพื่อส่งออก
รวมถึงปริมาณการเพาะปลูกมีจำกัดเพียงปีละ 1 ครั้ง จึงทำให้ราคาต้นข้าวเป็นไปตามกลไกตลาด
ยกเว้นเพียงปลายข้าวหอมมะลิ ซึ่งประเทศเวียดนามได้มีการผลิตพันธุ์ข้าวหอมราคาถูกขึ้น
ทำให้ลูกค้าต่างประเทศเปลี่ยนไปบริโภคปลายข้าวหอมจากประเทศเวียดนามแทนปลายข้าวหอมมะลิของไทย

2 ศักยภาพในการแข่งขันของธุรกิจข้าว

PRG มีขบวนการผลิตที่ครบวงจรตั้งแต่การสีข้าวจนกระทั่งการบรรจุลงถุง
และยังมีบริษัทย่อยในการผลิตบรรจุภัณฑ์ด้วยตนเอง ดังนั้นต้นทุนการผลิตต่อรายได้รวมของ PRG
จึงต่ำ ซึ่งยังถือว่าเป็นข้อได้เปรียบของ PRG ต่อคู่แข่งรายอื่น ๆ

เนื่องจากในปีที่ผ่านมาราคาข้าวเปลือกมีความผันผวน และสวนทางกับราคาข้าวสารวัตถุดิบในตลาด
เป็นเหตุให้ราคาข้าวสารวัตถุดิบชนิดข้าวขาวของ PRG มีต้นทุนไม่ได้เปรียบเท่าที่ควร
เหมือนที่ผ่านมา

อย่างไรก็ตามผู้บริโภคคงมีความนิยมที่จะซื้อข้าวสารบรรจุถุง ตรา“ข้าวมาบุญครอง” ของ PRG
เพิ่มขึ้น เนื่องจากสินค้าข้าวบรรจุถุงของ PRG นอกจากจะมีคุณภาพที่สม่ำเสมอ
และมีความสะอาดกว่าข้าวสารบรรจุถุงและกระสอบของคู่แข่งแล้ว ผู้บริโภคยังมั่นใจได้ว่า
จะได้สินค้าชนิดและประเภทตรงตามที่ได้ระบุไว้ที่หน้าถุง และประกอบกับผู้บริโภคได้ให้ความเชื่อถือ
PRG ซึ่งบริษัทที่เป็นผู้ผลิตข้าวสารบรรจุถุงรายแรกที่บุกเบิกตลาดมาตั้งแต่ปี 2527
จนมีชื่อเสียงเป็นที่ติดปากของผู้บริโภค อีกทั้ง PRG
ยังเป็นผู้เดียวที่ได้รับการรับรองมาตรฐานดีพิเศษของข้าวสารหอมมะลิบรรจุถุง
จากกรมการค้าภายใน กระทรวงพาณิชย์
พร้อมทั้งยังได้รับรางวัลตราสินค้าที่ผู้บริโภคให้ความเชื่อมั่นประจำปี 2010 (Trusted Brand)
จากนิตยสาร Reader Digest ที่ได้สำรวจความนิยมจากผู้บริโภคทั่วประเทศ

PRG เน้นเรื่องของคุณภาพและความสะอาดในทุกขั้นตอนของการผลิต ปัจจุบัน PRG
ยังได้รับการรับรองคุณภาพมาตรฐานสากล ISO9001:2008
และในส่วนโรงบรรจุข้าวถุงได้รับการรับรองในด้านคุณภาพความปลอดภัยของอาหาร (HACCP)
ได้รับการรับรองในด้านระบบการจัดการ และควบคุมการผลิตอาหารให้ปลอดภัย (GMP)
ซึ่งนับว่าเป็นโรงบรรจุข้าวถุงแห่งแรกในประเทศไทยที่ได้รับการรับรอง GMP
ประเภทโรงบรรจุข้าวถุง ทำให้ PRG
ได้รับโล่รางวัลการผลิตข้าวสารหอมมะลิบรรจุถุงที่มีคุณภาพได้มาตรฐานสม่ำเสมอเป็นประจำทุกปี
จากกรมการค้าภายใน กระทรวงพาณิชย์ ตั้งแต่ปี 2547 ต่อเนื่องเป็นระยะเวลาติดต่อกัน
นอกจากนี้บริษัท อินโนฟู้ด (ไทยแลนด์) จำกัด
ซึ่งเป็นบริษัทร่วมในเครือก็ยังได้รับรางวัลนวัตกรรมข้าวไทย
จากมูลนิธิข้าวไทยร่วมกับนิตยสารข้าวไทย อีกด้วย

การที่ผู้บริโภคให้ความเชื่อถือในตราสินค้าของ PRG ทำให้ PRG
มีศักยภาพในการเป็นผู้จำหน่ายในระดับผู้นำสำหรับส่วนแบ่งการตลาดภายในประเทศ
และทำให้ข้าวมาบุญครองมียอดขายที่ดีตลอดมา

3 แนวโน้มภาวะอุตสาหกรรมและสภาพการแข่งขันในอนาคตของธุรกิจข้าวสารบรรจุถุงพลาสติก

ตลาดข้าวสารบรรจุถุงยังคงมีแนวโน้มที่เติบโตและมีโอกาสขยายตัวเพิ่มขึ้น
โดยเฉพาะในช่องทางค้าปลีกสมัยใหม่ เนื่องจากพฤติกรรมการของผู้บริโภคที่เปลี่ยนแปลงไป
โดยหันไปจับจ่ายใช้สอยเครื่องอุปโภคบริโภคผ่านทางช่องทางค้าปลีกดังกล่าวเพิ่มขึ้น
ประกอบกับขนาดของครอบครัวที่เล็กลง และการแข่งขันของผู้ผลิตแต่ละรายที่สูงขึ้น
จะมีผลกระตุ้นตลาดให้มีการเติบโตอย่างรวดเร็ว

เนื่องจากการเติบโตของตลาดข้าวสารบรรจุถุงโดยเฉพาะในเขตกรุงเทพฯ
และตามเมืองใหญ่ในแต่ละภาค การแข่งขันในตลาดข้าวบรรจุถุงที่มีการแข่งขันมากขึ้น
มีหลายบริษัทใช้กลยุทธ์ทางการตลาดเพื่อเป็นสื่อในการสร้างชื่อเสียงและภาพพจน์ของสินค้า ได้แก่
การจัดส่งเสริมการขายด้วยการแจกรางวัล การเพิ่มปริมาณบรรจุ
การแถมสินค้าที่ผู้บริโภคมีความต้องการใช้ในชีวิตประจำวัน
การเพิ่มขนาดบรรจุภัณฑ์ให้มีขนาดบรรจุทั้งใหญ่ขึ้นและเล็กลง
เพื่อให้เหมาะแก่การดำเนินชีวิตของผู้บริโภค
การเพิ่มคุณค่าของข้าวสารด้วยการเติมวิตามินหรือการเคลือบสารอาหารชนิดต่างๆบนเมล็ดข้าว
รวมถึงใช้การประชาสัมพันธ์เพิ่มขึ้น
เพื่อให้ผู้บริโภครับทราบถึงคุณภาพและมาตรฐานของข้าวสารบรรจุถุงแต่ละชนิด

ส่วนช่องทางการจำหน่ายข้าวถุงไปสู่ผู้บริโภคขั้นสุดท้าย ทั้งในเขตกรุงเทพฯและต่างจังหวัดนั้น
นอกจากจะสามารถหาซื้อได้จากร้านขายของชำซึ่งเป็นร้านใกล้บ้าน ห้างสรรพสินค้า
ห้างไฮเปอร์มาร์เก็ต ห้างดิสเค้าท์สโตร์ หรือซุปเปอร์มาร์เก็ตแล้ว
ปัจจุบันยังมีการบริการจัดส่งถึงบ้านและส่งทางไปรษณีย์สำหรับข้าวบรรจุขนาดเล็กอีกด้วย

(3) การจัดหาผลิตภัณฑ์หรือบริการ

1) ลักษณะการจัดให้ได้มาซึ่งผลิตภัณฑ์เพื่อจำหน่าย

   กำลังการผลิตและปริมาณการผลิต

บริษัท ปทุมไรซมิล แอนด์ แกรนารี จำกัด (มหาชน)

ที่ตั้งโรงงานเลขที่ 88 หมู่ 2 ถนนติวานนท์ ตำบลบางกะดี อำเภอเมือง จังหวัดปทุมธานี 12000
มีกำลังการผลิตดังนี้

   การสีข้าวเปลือก กำลังการผลิต 320,000 ตันต่อปี

   การสกัดรำดิบ กำลังการผลิต 32,000 ตันต่อปี

   การบรรจุข้าวสารลงถุง กำลังการผลิต 175,000 ตันต่อปี

ที่ตั้งโรงงานเลขที่ 109/3 หมู่ 14 ถนนมิตรภาพ กม. 199 ตำบลลาดบัวขาว อำเภอสีคิ้ว จังหวัดนครราชสีมา 30340 มีกำลังการผลิต ดังนี้

   การผลิตแป้งข้าว กำลังการผลิต 10,000 ตันต่อปี

บริษัท พีอาร์จี พืชผล จำกัด

ที่ตั้งโรงงานเลขที่ 88 หมู่ 2 ถนนติวานนท์ ตำบลบางกะดี อำเภอเมือง จังหวัดปทุมธานี 12000
เครื่องจักรและไซโลของบริษัทฯ ที่ให้บริการเช่ามีขนาดบรรจุและความสามารถทางเครื่องจักร ดังนี้

1.  ไซโลปูน สำหรับข้าวเปลือกขนาดบรรจุรวม 60,000 ตัน จำนวน 28 ถัง

1.  ไซโลเหล็ก สำหรับข้าวเปลือกขนาดบรรจุรวม 10,000 ตัน จำนวน 15 ถัง

2.  ไซโลข้าวสาร ขนาดบรรจุรวม 12,000 ตัน จำนวน 15 ถัง

3.  โกดังเก็บข้าวสาร ขนาดบรรจุรวม 30,000 ตัน จำนวน 5 หลัง

4.  เครื่องอบข้าว สามารถอบข้าวได้ 100 ตัน/ชั่วโมง

5.  ระบบการลำเลียงข้าวเปลือก สามารถลำเลียงข้าวเปลือกได้ 200 ตัน/ชั่วโมง

6.  ท่าเรือ เพื่อขนถ่ายสินค้าขนาด 3,000 ตัน/วัน

7.  เครื่องจักรไอน้ำ สามารถผลิตไอน้ำและผลิตกระแสไฟฟ้าได้ 9.24 เมกกะวัตต์

  โดยเฉลี่ยตลอดปี ไซโลจะบรรจุข้าวเปลือกได้ประมาณ 70% ของขนาดบรรจุ

บริษัท อินโนฟู้ด (ไทยแลนด์) จำกัด 

ที่ตั้งโรงงานเลขที่ 88 หมู่ 2 ถนนติวานนท์ ตำบลบางกะดี อำเภอเมือง จังหวัดปทุมธานี 12000 มีกำลังการผลิตดังนี้

 การบรรจุข้าวกาบาลงถุง กำลังการผลิต 60 ตันต่อปี

บริษัท ราชสีมาไรซ์ จำกัด 

ที่ตั้งโรงงานเลขที่ 109 หมู่ 14 ถนนมิตรภาพ กม. 199 ตำบลลาดบัวขาว อำเภอสีคิ้ว จังหวัดนครราชสีมา 30340 มีกำลังการผลิต ดังนี้

 การบรรจุข้าวสารลงถุง กำลังการผลิต 100,000 ตันต่อปี

บริษัท สีมาแพค จำกัด 

ที่ตั้งโรงงานเลขที่ 109/2 หมู่ 14 ถนนมิตรภาพ กม. 199 ตำบลลาดบัวขาว อำเภอสีคิ้ว จังหวัดนครราชสีมา 30340 มีกำลังการผลิต ดังนี้

 การผลิตถุงพลาสติก กำลังการผลิต 1,440 ตันต่อปี

2) วัตถุดิบและผู้จำหน่ายวัตถุดิบ (Supplier)

-   วัตถุดิบและผู้จำหน่ายวัตถุดิบ (Supplier)

วัตถุดิบหลักที่ใช้ในการผลิต คือข้าวเปลือก ซึ่งสามารถแบ่งเป็นประเภทใหญ่ ๆ ดังนี้

1. ข้าวเปลือกนาปี (Rained Rice) คือข้าวเกิดการทำนาปีละครั้ง
จะปลูกได้ระหว่างเดือนพฤษภาคม-ตุลาคม
และสามารถเก็บเกี่ยวพร้อมทั้งจำหน่ายสู่ตลาดได้ตั้งแต่เดือนธันวาคม-กุมภาพันธ์
ข้าวเปลือกนาปีเป็นข้าวที่มีรสชาดดีในการบริโภค คือเมื่อสีเป็นข้าวสาร หุงแล้วนุ่ม ไม่แฉะ
เก็บรักษาดี เพราะมีความชื้นต่ำ มีลักษณะเป็นข้าวหนัก (ข้าวที่มีอายุเก็บเกี่ยวตั้งแต่ 120 วันขึ้นไป
นับตั้งแต่เพาะกล้า) ซึ่งส่วนใหญ่นิยมบริโภคภายในประเทศ

2. ข้าวเปลือกนาปรัง (Off-Season Rice) คือข้าวที่ปลูกนอกฤดูกาลทำนาปกติ
สามารถปลูกได้ตลอดปี คือปีละ 2-3 ครั้ง
เนื่องจากสามารถปลูกได้ในที่ลุ่มและพื้นที่ที่มีการชลประทานทั่วถึง
ข้าวเปลือกนาปรังเป็นข้าวที่มีความชื้นสูง ต้องนำเข้าอบให้แห้ง
เพื่อไม่ให้เป็นเชื้อรามีลักษณะเป็นข้าวเบา (ข้าวที่มีอายุเก็บเกี่ยวตั้งแต่ 90-120
วันนับตั้งแต่เพาะกล้า) เมื่อสีเป็นข้าวสาร รสชาดไม่อร่อย

3. ข้าวเปลือกหอมมะลิ เป็นข้าวที่ปลูกในพื้นที่ที่เป็นดินทราย เช่น
บริเวณแถบภาคตะวันออกเฉียงเหนือ มีลักษณะเด่น คือเมื่อหุงจะมีกลิ่นหอม และข้าวจะนุ่ม
เม็ดสวยน่ารับประทาน

4. ข้าวเปลือกนาดินทราย หรืออาจเรียกว่าข้าวเปลือกเสาไห้ เพราะมีคุณสมบัติที่คล้ายคลึงกัน
เป็นข้าวที่ปลูกบริเวณพื้นดินนาทรายบริเวณภาคกลางและภาคเหนือ
ข้าวสารที่สีได้เมื่อหุงมีลักษณะแข็งร่วนและหุงขึ้นหม้อ

แหล่งที่มาของข้าวเปลือกนั้นจะมีอยู่ทั่วประเทศ แต่ส่วนใหญ่จะมาจากภาคกลาง เช่น
จังหวัดกำแพงเพชร นครสวรรค์ พิจิตร พิษณุโลก ปทุมธานี สุพรรณบุรี พระนครศรีอยุธยา เป็นต้น
ส่วนข้าวเปลือกหอมมะลินั้นจะมาจากภาคตะวันออกเฉียงเหนือ เช่นจังหวัด บุรีรัมย์ ขอนแก่น
ร้อยเอ็ด ศรีสะเกษ และมหาสารคาม เป็นต้น

เนื่องจากข้าวเปลือกเป็นสินค้าเกษตร
ซึ่งโดยทั่วไปสินค้าเกษตรจะมีราคาเปลี่ยนแปลงขึ้นลงอยู่ในระดับสูง
นอกจากนี้ยังมีลักษณะเป็นสินค้าตามฤดูกาล กล่าวคือข้าวเปลือกนาปีในช่วงเดือนธันวาคม-กุมภาพันธ์
จะเป็นช่วงที่เก็บเกี่ยวผลผลิตสูง ราคาจึงต่ำกว่าช่วงอื่น อย่างไรก็ตาม
ยังมีบางส่วนที่พ่อค้าหรือชาวนาเก็บไว้ในฉาง เพื่อจำหน่ายในช่วงที่มีน้อยหรือไม่มีข้าวเปลือกนาปี
จึงเห็นได้ว่าข้าวเปลือกนาปีสามารถรับซื้อได้ตลอดทั้งปี แต่ซื้อได้ในราคาที่แตกต่างกัน

ในการรับซื้อข้าวเปลือกนั้นจะต้องมีการตรวจสอบคุณภาพของข้าวเปลือก เช่น มีความชื้นเท่าไร
พร้อมที่จะนำไปสีได้เลยหรือไม่ ตามปกติแล้ว บริษัทจะรับซื้อข้าวเปลือกที่มีความชื้นประมาณ 14%
เพราะถ้าความชื้นมากเกินไป เมื่อเวลาสีออกมาแล้วจะทำให้สีไม่สวยเป็นเชื้อราง่าย
แต่ถ้ามีความชื้นต่ำเกินไป เมื่อเวลาสีแล้วข้าวจะหักง่าย แต่อย่างไรก็ตาม บริษัทฯ มีอุปกรณ์ต่าง ๆ
ในห้องปฏิบัติการที่ทันสมัย และสามารถรับซื้อข้าวเปลือกที่มีความชื้นสูง
เพราะบริษัทมีเครื่องอบข้าวเปลือกซึ่งพร้อมที่จะอบข้าวเปลือกที่มีความชื้นมากไป
โดยเฉพาะข้าวเปลือกนาปรังที่ทำการเก็บเกี่ยวในช่วงฤดูฝน

ในการรับซื้อข้าวเปลือกนั้น ส่วนใหญ่บริษัทจะรับซื้อจากนายหน้า (Broker)
ซึ่งมีจำนวนมากรายและไม่มีรายใดรายหนึ่งมียอดซื้อข้าวเปลือกจากบริษัทเกิน 30%
เนื่องจากทางบริษัทเองก็ระวังไม่ให้เกิดความเสี่ยงจากการที่จะมีนายหน้าจำนวนน้อยราย
ซึ่งอาจจะทำให้เกิดการฮั้วราคาได้ ขณะนี้ บริษัทฯ
ได้ริเริ่มซื้อข้าวเปลือกจากสหกรณ์การเกษตรเพื่อการตลาดลูกค้า ธ.ก.ส. หรือ ส.ก.ต.
ซึ่งมีจำนวนมากรายทั่วประเทศ โดยทาง ส.ก.ต.
จะเป็นผู้รวบรวมข้าวเปลือกจากชาวนามาขายให้บริษัท นับว่าเป็นการตัด Broker
ออกไปได้บางส่วน

ณ ปัจจุบัน ทางบริษัทฯ ได้หันมาซื้อข้าวสารในท้องตลาดแทนที่จะซื้อข้าวเปลือก เนื่องจากทางบริษัทฯ
พบว่าในบางช่วงเวลาราคาข้าวสารกลับมีราคาถูกกว่าการที่บริษัทฯ
จะไปซื้อข้าวเปลือกแล้วนำมาสีเป็นข้าวสาร
ซึ่งการตัดสินใจว่าจะซื้อข้าวเปลือกหรือข้าวสารแต่ละครั้งจะต้องคำนวณว่าต้นทุนการซื้ออย่างใดจะถูกที่สุด

3) ผลกระทบต่อสิ่งแวดล้อม

การดำเนินการเพื่อลดผลกระทบเกี่ยวกับสิ่งแวดล้อมของธุรกิจข้าว

ในกระบวนการผลิตในสถานประกอบกิจการตั้งแต่เริ่มต้นจนถึงขั้นตอนสุดท้าย PRG
ได้ดำเนินการควบคุมมลภาวะที่ก่อให้เกิดผลกระทบด้านสิ่งแวดล้อมและสังคม ดังต่อไปนี้

1. กรณีของฝุ่นละออง PRG ได้ติดตั้งระบบบำบัดมลพิษอากาศ ซึ่งได้แก่ระบบ Bag filter
และระบบ Cyclone เพื่อช่วยในการดักฝุ่นละออง ทางด้านระบบลำเลียงวัตถุดิบต่าง ๆ
เป็นระบบปิดทั้งหมด เพื่อลดการฟุ้งกระจายของฝุ่นละออง

2. กรณีของน้ำเสีย PRG ได้ใช้ระบบบำบัดน้ำเสียแบบ Aerated Lagoon (สระเติมอากาศ)
บ่อตกตะกอน และระบบ Oxidation Ditch (คลองวนเวียน)
ในการบำบัดน้ำเสียก่อนที่จะปล่อยออกสู่ธรรมชาติ เป็นต้น

3. สำหรับผลิตภัณฑ์พลอยได้ (By Product) ก็มีอยู่หลายชนิด ซึ่งทุกชนิดจะสามารถขายได้ทันที
หรือใช้เป็นวัตถุดิบของขั้นตอนกระบวนการผลิตต่อไปได้ เช่น
แกลบก็สามารถนำไปเป็นเชื้อเพลิงผลิตกระแสไฟฟ้า รำข้าวก็นำไปสกัดเป็นน้ำมันรำข้าวได้ ส่งผลให้
PRG สามารถลดปริมาณของเสียได้อีกทางหนึ่ง แต่สุดท้ายแล้ว PRG
จะไม่มีวัตถุดิบหรือผลิตภัณฑ์พลอยได้เหลือใช้ที่ส่งผลกระทบต่อสภาวะสภาพแวดล้อมและสังคมแต่อย่างใด

4. ในกระบวนการผลิตขี้เถ้าแกลบเพื่อส่งออกโดยใช้เตาเผาแกลบนั้น ทาง PRG
มีการควบคุมปัญหาเรื่องฝุ่นละอองจากปล่อง โดยติดตั้งระบบบำบัดมลพิษอากาศ 2 แบบ ได้แก่ ระบบ
Multi Cyclone ใช้หลักแรงเหวี่ยงหนีศูนย์กลาง และระบบ Wet Scrubber
ใช้หลักการสเปรย์น้ำเป็นตัวจับ
ซึ่งระบบดังกล่าวจะทำหน้าที่ดักเอาฝุ่นละอองขี้เถ้าจากการเผาแกลบไว้
การลำเลียงแกลบและขี้เถ้าใช้เป็นระบบปิดทั้งหมดทำให้ลดปัญหาการฟุ้งกระจายของฝุ่นละอองได้

นอกจากการดำเนินการดังกล่าวแล้วทาง PRG ได้หมั่นตรวจสอบระบบดังกล่าวอย่างสม่ำเสมอ
เพื่อให้ระบบสามารถทำงานได้อย่างมีประสิทธิภาพ อีกทั้งในกระบวนการผลิตทุกส่วนของ PRG
ยังมีการหยุดเครื่องจักรประจำปี (Shut down) เพื่อซ่อมแซม แก้ไข และปรับปรุงเครื่องจักรต่าง
ๆ ให้มีประสิทธิภาพดียิ่งขึ้นและสามารถใช้การได้เหมือนเดิม
และเพื่อเป็นการเฝ้าระวังปัญหาผลกระทบด้านสิ่งแวดล้อมนั้น PRG
ได้ดำเนินการตรวจวัดคุณภาพสิ่งแวดล้อม ซึ่งได้แก่ คุณภาพอากาศจากปล่อง
คุณภาพอากาศในบรรยากาศ คุณภาพน้ำเสีย คุณภาพน้ำผิวดิน คุณภาพน้ำใต้ดิน
การตรวจวัดระดับเสียง 24 ชั่วโมง และการตรวจวัดคุณภาพอากาศแบบ Real Time
โดยทางบริษัทได้รับการสนับสนุนและดำเนินการตรวจวัดคุณภาพสิ่งแวดล้อมจากสำนักงานนโยบายและแผนพลังงาน
กระทรวงพลังงาน โดยมีระยะเวลาการตรวจวัดทุก 3 เดือนต่อครั้ง
ซึ่งจากผลการตรวจวัดคุณภาพสิ่งแวดล้อมที่ผ่านมา พบว่าส่วนใหญ่มีค่าอยู่ในเกณฑ์มาตรฐาน
ทั้งตามประกาศของกระทรวงอุตสาหกรรม และประกาศของคณะกรรมการสิ่งแวดล้อมแห่งชาติ
แต่จะมีค่าที่เกินมาตรฐานบ้าง ซึ่งได้แก่ คุณภาพอากาศจากปล่อง
ซึ่งสาเหตุนั้นส่วนใหญ่เกิดจากเครื่องจักรต่าง ๆ ที่เสื่อมสภาพไปตามระยะเวลาการใช้งาน
อย่างไรก็ตามทางบริษัทฯ เองก็ได้คอยดำเนินการปรับปรุงแก้ไข ตรวจสอบ
และเฝ้าระวังปัญหาอยู่เป็นประจำ เพื่อลดผลกระทบสิ่งแวดล้อมที่อาจจะเกิดขึ้น

นอกจากนี้ ทาง PRG ยังได้ร่วมมือกับหน่วยงานภาคราชการ และภาคชุมชน
ร่วมกันจัดตั้งคณะกรรมการไตรภาคีโครงการโรงไฟฟ้าพลังงานหมุนเวียน บริษัท พีอาร์จี พืชผล
จำกัด ขึ้น ประกอบด้วยตัวแทนจากภาคราชการ ภาคชุมชน และภาคบริษัทฯ
โดยมีวัตถุประสงค์เพื่อช่วยกันดูแลสอดส่องและป้องกันผลกระทบด้านสิ่งแวดล้อมที่เกิดจากโรงไฟฟ้าเป็นสำคัญ
และร่วมกันทำกิจกรรมที่เป็นประโยชน์กับชาวบ้านในพื้นที่
อีกทั้งยังได้กำหนดให้มีการประชุมคณะกรรมการไตรภาคีเป็นประจำทุกเดือน
เพื่อใช้เป็นเวทีในการแลกเปลี่ยนความคิดเห็น แจ้งข่าวสาร และร้องเรียนปัญหาต่าง ๆ
ที่เกิดจากบริษัทฯ ซึ่งจากผลกการดำเนินงานที่ผ่านมาคณะกรรมการไตรภาคีฯ
ได้มีบทบาทอย่างมากในการช่วยกันร่วมแก้ไขปัญหาที่เกิดจากโรงไฟฟ้า
ถึงแม้ว่าปัญหาที่เกิดขึ้นจะไม่รุนแรง แต่ก็ต้องให้ความสำคัญในทุกกรณี
ด้วยเหตุนี้ทำให้คณะกรรมการไตรภาคีของบริษัทฯ ได้รับรางวัลด้านกำกับดูแลดี ลำดับที่ 1
สำหรับโรงไฟฟ้าขนาดเล็กในปี 2549 จากสำนักงานนโยบายและพลังงาน กระทรวงพลังงาน
และในปี 2550 คณะกรรมการไตรภาคีของ PRG ก็ได้รับรางวัลด้านการกำกับดูแลดีเด่นลำดับที่ 1
เป็นปีที่สอง นอกจากกิจกรรมของคณะกรรมการไตรภาคีแล้วนั้น PRG
เองก็ยังมีกิจกรรมที่เป็นประโยชน์ต่อชุมชน และให้ความร่วมมือกับหน่วยงานต่าง ๆ เช่น
กิจกรรมวันเด็กแห่งชาติ กิจกรรมถวายเทียนพรรษา ร่วมกิจกรรมกับหน่วยราชการในพื้นที่
มอบข้าวสารช่วยในการจัดกิจกรรม และตามโอกาสต่าง ๆ เป็นต้น

6. ธุรกิจการเงิน

(1) ลักษณะผลิตภัณฑ์หรือบริการ

ธุรกิจการเงิน ดำเนินธุรกิจโดยบริษัทย่อยของ MBK ได้แก่บริษัท เอ็ม บี เค การันตี จำกัด
(“MBK-G”) และบริษัท ที ลีสซิ่ง จำกัด (“TLS”)

กลุ่มลูกค้าของธุรกิจการเงิน

กลุ่มธุรกิจการเงินของ MBK มุ่งตอบสนองความต้องการของลูกค้าในตลาดกลุ่มเฉพาะเจาะจง
โดยแบ่งการให้บริการเป็น 2 ประเภท ได้แก่

1) สินเชื่อทั่วไป ดำเนินธุรกิจโดย บริษัท เอ็ม บี เค การันตี จำกัด (“MBK-G”) มีธุรกิจหลักคือ
การให้สินเชื่อที่อยู่อาศัยสำหรับชาวต่างประเทศ และ สินเชื่อระยะสั้นสำหรับวงเงินประเภท
Bridging Loan สำหรับลูกค้าที่มีหลักประกันที่มีมูลค่า อยู่ในทำเลที่ดี และเป็นที่ต้องการของตลาด

2) สินเชื่อเช่าซื้อรถจักรยานยนต์ ดำเนินธุรกิจโดย บริษัท ที ลีสซิ่ง จำกัด (“TLS”)
มีธุรกิจหลักคือ การให้บริการสินเชื่อรถจักรยานยนต์ใหม่ ที่มีสภาพคล่องในการซื้อขายสูง
รวมทั้งบริการหลังการขายควบคู่ เช่น การต่อทะเบียน การประกันภัย
เพื่อคุ้มครองทรัพย์สินและป้องกันความเสี่ยงที่อาจเกิดขึ้นจากทรัพย์สินที่เช่าซื้อ

(2) การตลาดและภาวะการแข่งขัน

1 สภาพการตลาดของธุรกิจการเงิน

กลุ่มธุรกิจดังกล่าวมีนโยบายการให้สินเชื่อด้วยความรอบคอบ รัดกุม
ประกอบกับการพิจารณาหลักประกันที่มีศักยภาพ โดยกำหนดราคาที่ให้ผลตอบแทนสูง
และสามารถแข่งขันได้ในตลาด มีเงื่อนไขที่มีความยืดหยุ่น
และมีบริการที่ตอบสนองตรงตามความต้องการของลูกค้าได้

2 แนวโน้มภาวะอุตสาหกรรมและสภาพการแข่งขันในอนาคตของธุรกิจการเงิน

สำหรับในปี 2552 เงินให้สินเชื่อภาคเอกชนของสถาบันการเงินขยายตัวในอัตราชะลอตัวลง
อันเนื่องมาจากการชะลอตัวของเศรษฐกิจทั้งภายในและต่างประเทศ
ถึงแม้ความต้องการสินเชื่อจะเพิ่มขึ้น แต่เงินให้สินเชื่อจากธนาคารพาณิชย์กลับมีแนวโน้มที่ลดลง
อีกทั้งธนาคารพาณิชย์มีความเข้มงวดในการปล่อยสินเชื่อมากขึ้น
เพื่อป้องกันการเพิ่มขึ้นของหนี้ที่ไม่ก่อให้เกิดรายได้
ส่วนด้านสินเชื่อเช่าซื้อก็ได้รับผลกระทบจากภาวะเศรษฐกิจ
โดยยอดจำหน่ายรถยนต์และรถจักรยานยนต์สำหรับปี 2552 ลดลง
ส่งผลให้ยอดสินเชื่อเช่าซื้อใหม่ลดลง เนื่องจากภาวะดังกล่าว

นอกเหนือจากภาวะการแข่งขันในกลุ่มธนาคารพาณิชย์แล้ว ยังมีการแข่งขันในระบบการเงิน เช่น
ตลาดเงินและตลาดทุน ธนาคารเฉพาะกิจของภาครัฐ สถาบันการเงินที่มิใช่ธนาคารพาณิชย์
ซึ่งมีบทบาทต่อระบบเศรษฐกิจมากขึ้น ซึ่งจากภาวะการแข่งขันที่เพิ่มขึ้นดังกล่าว
ทางบริษัทจะพยายามหาช่องทางและสร้างความแตกต่างในบริการที่ธนาคารพาณิชย์ไม่สามารถให้บริการได้
เช่น การให้บริการสินเชื่อกับชาวต่างชาติ สินเชื่อวงเงินระยะสั้นประเภท Bridging loan
สินเชื่อเช่าซื้อรถจักรยานยนต์ โดยอาศัยพันธมิตรในกลุ่มธุรกิจการเงิน
ทั้งนี้เพื่ออำนวยความสะดวกและเติมเต็มความต้องการทางการเงินของลูกค้า

(3) การจัดหาผลิตภัณฑ์หรือบริการ

1 ลักษณะการจัดให้ได้มาซึ่งผลิตภัณฑ์เพื่อจำหน่าย

  -ไม่มี-

2 ผลกระทบต่อสิ่งแวดล้อม

  -ไม่มี-

7. ธุรกิจอื่นๆ

ดำเนินธุรกิจโดยบริษัทย่อยของ MBK ได้แก่ บริษัท แอพเพิล ออโต้ ออคชั่น (ไทยแลนด์) จำกัด
(“AAA”)

นอกจากการดำเนินธุรกิจหลักซึ่งแบ่งเป็น 6 กลุ่มแล้ว กลุ่มบริษัทยังมีธุรกิจอื่นๆ
อีกได้แก่ธุรกิจประมูลรถยนต์มือสองซึ่งบริหารงานโดย บริษัท แอพเพิล ออโต้ ออคชั่น (ไทยแลนด์)
จำกัด (“AAA”)โดยเป็นศูนย์ประมูลรถยนต์มือสองครบวงจรตั้งอยู่ที่บริเวณถนนบางนา-ตราด ก.ม.
4 บนเนื้อที่ 29 ไร่ เป็นศูนย์ประมูลรถยนต์มือสองที่ได้มาตรฐานเป็นที่ยอมรับระดับโลก
ด้วยการนำนวัตกรรมและเทคโนโลยีที่ทันสมัยมา
ใช้ในการประมูลเป็นแห่งแรกของเมืองไทยผ่านระบบออนไลน์

(4) งานที่ยังไม่ส่งมอบ

ทุกธุรกิจอันได้แก่ ธุรกิจศูนย์การค้า ธุรกิจโรงแรมและการท่องเที่ยว
ธุรกิจสนามกอล์ฟธุรกิจพัฒนาอสังหาริมทรัพย์ และธุรกิจข้าว ธุรกิจการเงิน และธุรกิจอื่นๆ
ไม่มีงานที่ยังไม่ส่งมอบ

4. การวิจัยและพัฒนา

1. ธุรกิจศูนย์การค้า 

-ไม่มี-

2. ธุรกิจโรงแรมและการท่องเที่ยว

ภายใต้การบริหารงานโดยบริษัทเอ็ม บี เค ฮอสพิทาลิตี้ แมนเนจเม้นท์ จำกัด
มีแผนจะขยายธุรกิจธุรกิจโรงแรมและการท่องเที่ยวเชิงรุกไปยังภาคธุรกิจโรงแรม
และการท่องเที่ยวในพื้นที่ๆ มีศักยภาพในสถานที่ต่างๆ เพื่อลงทุนในธุรกิจโรงแรมเพิ่มขึ้นในอนาคต
โดยในขณะนี้อยู่ในระหว่างการศึกษาความเป็นไปได้ในการลงทุนพัฒนาในโครงการสร้างโรงแรมและรีสอร์ท
ในสนามกอล์ฟ RMGC นอกจากนี้ยังมีการเตรียมความพร้อมในการรับจ้างบริหารโรงแรม

3. ธุรกิจสนามกอล์ฟ 

บริษัท เอ็ม บี เค รีสอร์ท จำกัด (มหาชน) และบริษัท ริเวอร์เดล กอล์ฟ แอนด์ คันทรี่ คลับ
จำกัด ได้พยายามพัฒนาปรับปรุงคุณภาพและการบริการของธุรกิจสนามกอล์ฟเพื่อให้ได้มาตรฐาน
และเพื่อให้ผู้ใช้บริการเกิดความพึงพอใจสูงสุด
ซึ่งกลุ่มบริษัทได้นำรูปแบบการบริหารระบบงานมาพัฒนาและประยุกต์ใช้กับธุรกิจกอล์ฟ เช่น
การบริหารความเสี่ยง (Risk Management) การบริหารแบบสมดุลย์ (Balanced Scorecard)
การใช้ดัชนีชี้วัดความสำร็จ (Key Performance Index)
ซึ่งเครื่องมือเหล่านี้จะช่วยพัฒนาให้ทุกส่วนงานในธุรกิจทำงานได้อย่างมีประสิทธิภาพและประสบความสำเร็จ

4. ธุรกิจพัฒนาอสังหาริมทรัพย์

- ไม่มี -

5. ธุรกิจข้าว

ทางบริษัท อินโนฟู้ด (ไทยแลนด์) จำกัด
ได้ดำเนินการจัดสร้างโรงงานผลิตข้าวกล้องงอกที่โรงงานปทุมธานี
เพื่อทำการผลิตเพื่อขายในเชิงพาณิชย์เรียบร้อยแล้ว
และทางฝ่ายวิจัยและพัฒนาผลิตภัณฑ์ของบริษัทได้ประสานงานกับสถาบันค้นคว้าและพัฒนาผลิตภัณฑ์อาหาร
มหาวิทยาลัยเกษตรศาสตร์ ดำเนินการพัฒนาผลิตภัณฑ์ ผงชงข้าวกล้งองอก เรียบร้อยแล้ว
เพื่อขายในเชิงพาณิชย์ต่อไป

อนึ่ง ทางบริษัท อินโนฟู้ด (ไทยแลนด์) จำกัด ยังได้ลงนามในบันทึกข้อตกลงความร่วมมือ
การร่วมมือการร่วมวิจัยและพัฒนาด้านข้าว กับศูนย์ความเป็นเลิศแห่งนวัตกรรมข้าว
และศูนย์วิทยาศาสตร์ข้าว มหาวิทยาลัยเกษตรศาสตร์

6.  ธุรกิจการเงิน

  -ไม่มี-

7.  ธุรกิจอื่นๆ

  -ไม่มี-

[1] บริษัท เสรีเซ็นเตอร์ แมเนจเมนท์ จำกัดได้เปลี่ยนชื่อเป็นบริษัท พาราไดซ์ พาร์ค จำกัด

[2] ศูนย์การค้า“Paradise Park” (พาราไดซ์ พาร์ค) เดิมชื่อศูนย์การค้า Seri Center

[3] พื้นที่ส่วนศูนย์การค้ามีจำนวนลดลง/เพิ่มขึ้นจากช่วง1 กรกฎาคม 2551 - 30 มิถุนายน 2552
ที่ผ่านมาเท่ากับ 404.55 ตารางเมตร เนื่องจากการคืนพื้นที่เช่า ชั้น6 โซน D
เพื่อขยายพื้นที่ส่วนสำนักงานโรงแรมปทุมวัน ปริ๊นเซส และพื้นที่เพิ่มขึ้น พื้นที่ชั้น 1 เท่ากับ 3.85
ตรม.ชั้น 7 เท่ากับ 78.70 ตารางเมตร

[4] เป็นพื้นที่ให้เช่าแก่ บริษัท ทุนธนชาต จำกัด (มหาชน) ซึ่งสัญญาเช่าจะหมดอายุสัญญาเช่าในปี
2555